open-index/open-wikipedia-markdown huggingface dataset:
കൊട്ടാരക്കരത്തമ്പുരാൻ സ്മാരക ക്ലാസിക്കൽ കലാ മ്യൂസിയം

കൊട്ടാരക്കരത്തമ്പുരാൻ ജന്മം കൊണ്ട കൊട്ടാരം ഏറ്റെടുത്ത് കേരള പുരാവസ്തു ഗവേഷണ വകുപ്പും ദേവസ്വവും ചേർന്ന് നടത്തുന്ന  ക്ലാസിക്കൽ കലാ മ്യൂസിയമാണ്  **കൊട്ടാരക്കരത്തമ്പുരാൻ സ്മാരക ക്ലാസിക്കൽ കലാ മ്യൂസിയം**. കൊട്ടാരക്കരത്തമ്പുരാൻ (1653-1694) കൊട്ടാരക്കര തലസ്ഥാനമായുള്ള ഇളയിടത്ത് സ്വരൂപത്തിന്റെ ഭരണാധികാരി ആയിരുന്നു. വീരകേരളവർമ എന്നായിരുന്നു അദ്ദേഹത്തിന്റെ പേർ. രാമായണത്തെ എട്ട്‌ ദിവസത്തെ കഥയാക്കി വിഭജിച്ച്‌ ഇദ്ദേഹം നിർമിച്ച രാമനാട്ടമാണ്‌ പിൽക്കാലത്തു കഥകളിയായി പരിണമിച്ചത്. 

കൊട്ടാരക്കര ഗണപതി ക്ഷേത്രത്തിനു സമീപം സ്ഥിതി ചെയ്യുന്ന ഈ മ്യൂസിയത്തിൽ കഥകളിയുമായി ബന്ധപ്പെട്ട വിവിധ ഉപകരണങ്ങളും സംഗീത ഉപകരണങ്ങളും ശിൽപ്പങ്ങളുമുണ്ട്. മഹാശിലാ യുഗ കാലത്തെ അവശിഷ്ടങ്ങളും പഴയ കാല നാണയങ്ങളും കേണൽ മൺട്രോ ഉപയോഗിച്ച തോക്കും പ്രദർശിപ്പിച്ചിരിക്കുന്നു.

## ചരിത്രം
1983 ലാണ് കൊട്ടാരക്കര തമ്പുരാന്റെ നാമധേയത്തിൽ ക്ലാസ്സിക്കൽ കലാ മ്യൂസിയം ആരംഭിക്കുന്നത് 2010 ഏപ്രിൽ 15 ന് മ്യൂസിയം ഇപ്പോൾ പ്രവർത്തിക്കുന്ന കൊട്ടാരത്തിലേക്ക് മാറ്റി. അഞ്ച് ഗ്യാലറികളാണ് മ്യൂസിയത്തിലുള്ളത്. ക്ലാസ്സിക്കൽ കലകൾക്ക് പ്രത്യേകിച്ച് കഥകളിക്ക് പ്രാധാന്യം നൽകിയാണ് പ്രദർശന ക്രമീകരണം. പഞ്ചമുഖ മിഴാവ് ഉൾപ്പെടെ അപൂർവ്വ ഇനത്തിൽപ്പെട്ട പ്രദർശന വസ്തുക്കൾ ഇവിടെയുണ്ട്.

* നാട്യകരണ മുദ്രകളുടെ ഗ്യാലറി
* കഥകളിച്ചമയങ്ങളുടെ (കോപ്പുകൾ) ഗ്യാലറി
* നാണയ ഗ്യാലറി, ശിൽപ്പ ഗ്യാലറി
* മഹാ ശിലായുഗ ഗ്യാലറി   എന്നിവയാണിവിടെയുള്ളത്. 

വർഗ്ഗം:കേരളത്തിലെ മ്യൂസിയങ്ങൾ
സെന്റർ ഫോർ ഡെവലപ്മെന്റ് ഓഫ് അഡ്വാൻസ്ഡ് കമ്പ്യൂട്ടിങ്ങ്

ഭാരത സർക്കാരിന്റെ വിവരസാങ്കേതിക മന്ത്രാലയത്തിനു കീഴിൽ പ്രവർത്തിക്കുന്ന ഗവേഷണ-വികസന സംഘടനയാണ് സെന്റർ ഫോർ ഡെവലപ്മെന്റ് ഓഫ് അഡ്വാൻസ്ഡ് കമ്പ്യൂട്ടിങ്ങ്(സി-ഡാക്). അതിവേഗ കമ്പ്യൂട്ടിങ്ങ് വിഷയത്തിൽ ഗവേഷണം നടത്താനും ഭാരതത്തിനു സ്വന്തമായി സൂപ്പർ കമ്പ്യൂട്ടർ വികസിപ്പിക്കാനും ലക്ഷ്യം വെച്ചാണ് സി-ഡാക് സ്ഥാപിതമായത്. ഭാരതത്തിന്റെ തനതായ സൂപ്പർ കമ്പ്യൂട്ടർ ശ്രേണി 'പരം' 1991ൽ വികസിപ്പിച്ചത് സി-ഡാക് ആണ്. മഹേഷ് എതിരജൻ ആണ് സി-ഡാകിന്റെ ഇപ്പോഴത്തെ ഡയറക്ടർ ജനറൽ.

## ചരിത്രം
1988 ഇലാണ് സി-ഡാക് സ്ഥാപിതമായത്. ഭാരതം പൊഖ്രാൻ ആണവ പരീക്ഷണം നടത്തിയതിനെ തുടർന്നുണ്ടായ ഉപരോധത്തിന്റെ ഭാഗമായി അമേരിക്ക ഭാരതത്തിലേക്കുള്ള സൂപ്പർ കമ്പ്യൂട്ടറിന്റെ കയറ്റുമതി നിരോധിച്ചു. ഇതാണ് സൂപ്പർ കമ്പ്യൂട്ടിങ്ങ് മേഖലയിൽ സ്വയം പര്യാപ്തത കൈവരിക്കാനും തനതായി സൂപ്പർ കമ്പ്യൂട്ടർ നിർമ്മിക്കാനുമുള്ള ഭാരതത്തിന്റെ ശ്രമങ്ങൾക്ക് വിത്തുപാകിയത്. ഈ ലക്ഷ്യം കൈവരിക്കാൻ ഭാരത സർക്കാരിന്റെ വിവരസാങ്കേതിക വകുപ്പിനു കീഴിൽ സ്വയംഭരണാവകാശമുള്ള സംഘടനയായി സെന്റർ ഫോർ ഡെവലപ്മെന്റ് ഓഫ് അഡ്വാൻസ്ഡ് കമ്പ്യൂട്ടിങ്ങ് പുണെയിൽ സ്ഥാപിതമായി. വിജയ് ഭട്കർ ആയിരുന്നു ആദ്യ ഡയറക്ടർ .
## ഗവേഷണ വിഭാഗങ്ങൾ
* അതിവേഗ കമ്പ്യൂട്ടിങ്ങ്
* ഗ്രിഡ് കമ്പ്യൂട്ടിങ്ങ്
* ക്ലൗഡ് കമ്പ്യൂട്ടിങ്ങ്
* വിവിധഭാഷാ കമ്പ്യൂട്ടിങ്ങ്
* ഇലക്ട്രോണിക്സ്
* സോഫ്റ്റ് വേർ വികസനം
* സൈബർ സെക്യൂരിറ്റി
* ഹെൽത്ത് ഇൻഫർമാറ്റിക്സ്
* യുബിക്യുറ്റസ് കമ്പ്യുട്ടിങ്ങ്
* ക്വാണ്ടം കമ്പ്യൂട്ടിങ്
## ശാഖകൾ
ഭാരതത്തിലൊട്ടാകെ പതിമൂന്ന് ശാഖകളാണ് സി-ഡാക്കിനുള്ളത്
# സി-ഡാക് പുണെ
# സി-ഡാക് തിരുവനന്തപുരം 
# സി-ഡാക് മൊഹാലി
# സി-ഡാക് മുംബൈ 
# സി-ഡാക് ഡൽഹി 
# സി-ഡാക് ചെന്നൈ 
# സി-ഡാക് ഹൈദരാബാദ് 
# സി-ഡാക് കൊൽക്കൊത്ത 
# സി-ഡാക് നോയ്ഡ 
# സി-ഡാക് ബെംഗളൂരു 
# സി-ഡാക് ട്രെയിനിങ്ങ് സ്കൂൾ
# സി-ഡാക് ഇന്റർനാഷ്ണലൈസ്ഡ് ഡൊമൈൻ നേംസ് 
# സി-ഡാക് ഇന്ത്യൻ ലാഗ്വേജ് കമ്പ്യൂട്ടിങ്ങ്

## ഉല്പന്നങ്ങൾ
* പരം ശ്രേണി സൂപ്പർ കമ്പ്യൂട്ടറുകൾ
* ഭാരത് ഓപ്പറേറ്റിങ്ങ് സിസ്റ്റം സൊല്യൂഷൻസ് (ബോസ്) - ലിനക്സ് അടിസ്ഥാനമാക്കിയുള്ള തനത് ഓപ്പറേറ്റിങ്ങ് സിസ്റ്റം
* നെസ - തനത് നെറ്റ് വർക്ക് അനാലിസിസ് ഫോറെൻസിക് സോഫ്റ്റ് വെയർ.
### ഇന്ത്യാ ഡവലപ്മെന്റ് ഗേറ്റ് വേ
ഗ്രാമീണ ഭാരതത്തെ ശക്തിപ്പെടുത്തുന്നതിന്, ദേശീയതല മുൻകയ്യെടുക്കലിൻറെ ഭാഗമായി ഗവണ്മെന്റ് നിയന്ത്രണത്തിൽ പ്രവർത്തിക്കുന്ന ഒരു വെബ്‌പോർട്ടൽ ആണ് 'ഇന്ത്യാ ഡവലപ്മെൻറ് ഗേറ്റ് വേ' (ഐഎൻഡിജി: InDG). 'ഐഎൻഡിജി ഇനിഷ്യേറ്റിവ്' എന്ന ഈ സംരംഭം വികസിപ്പിച്ചിരിക്കുന്നത്  ഇൻഫർമേഷൻ ടെക്നോളജി വകുപ്പ്, വാർത്താ വിനിമയ- വിവരസാങ്കേതിക വിദ്യ മന്ത്രാലയം, ഭാരത സർക്കാർ എന്നിവയുടെ പിന്തുണയോടെ  ഹൈദരാബാദിലെ സെൻറർ ഫോർ അഡ്വാൻസ്ഡ് കംപ്യൂട്ടിംഗ് (സി-ഡാക്) കേന്ദ്രമാണ് .

വർഗ്ഗം:വിവരസാങ്കേതികവിദ്യാധിഷ്ഠിത സംഘടനകൾ
വർഗ്ഗം:ഭാരതസർക്കാരിന്റെ സ്ഥാപനങ്ങൾ

## അവലംബം
* http://www.indg.in/about-c-dac/view?set_language=en
അൻഡ്രോണിക്കസ് II

ബൈസാന്റിയൻ ചക്രവർത്തിയായിരുന്നു **അൻഡ്രോണിക്കസ് II**. മൈക്കൽ പലിയോലോഗസ് VIII-ആമന്റെ (1225-82) സീമന്തപുത്രനും അനന്തരാവകാശിയുമായിരുന്നു അൻഡ്രോണിക്കസ് II പലിയോലോഗസ്. 1282 ഡിസംബറിൽ ചക്രവർത്തിയായി. ഇദ്ദേഹത്തിനു വിദേശീയാക്രമണങ്ങൾ നേരിടാൻ റോജർ ഡി ഫ്ളോർ (Roger-di-Fllor) എന്ന സ്പാനിഷ് വീരസാഹസികന്റെയും അയാളുടെ കൂലിപ്പടയുടേയും സഹായം തേടേണ്ടിവന്നു.തുർക്കികളെ പരാജയപ്പെടുത്തിയെങ്കിലും റോജർ ഡി ഫ്ളോറും അയാളുടെ സേനയും ചക്രവർത്തിക്കെതിരായി തിരിയുകയും രാജ്യത്തു കലാപങ്ങളുണ്ടാക്കുകയും ചെയ്തു. ക്ഷമ നശിച്ച ബൈസാന്റിയൻ സാമ്രാജ്യവാസികൾ കൂലിപ്പടയുടെ നേതാവായ റോജറെ വധിച്ചു (1305). എങ്കിലും റോജറിന്റെ അനുയായികൾ ചക്രവർത്തിക്കെതിരായി യുദ്ധം തുടർന്നു. ഈ സമയം തുർക്കികൾ വീണ്ടും ഏഷ്യാമൈനർ ആക്രമിച്ച് പല ഭാഗങ്ങളും കീഴടക്കി.

അൻഡ്രോണിക്കസിന്റെ ഭരണകാലത്ത് വൻഭൂസ്വത്തുടമകൾ അധികാരമത്തൻമാരായിത്തീർന്നു. ബൈസാന്റിയൻ സേനയുടെ എണ്ണം കുറച്ചതുകൊണ്ട്, വിദേശീയരായ കൂലിപ്പട്ടാളത്തെ ഇദ്ദേഹത്തിനു കൂടുതൽ ആശ്രയിക്കേണ്ടിവന്നു. അതു സാമ്രാജ്യത്തിന്റെ സുസ്ഥിരതയ്ക്ക് ഹാനികരമായി. ഇദ്ദേഹത്തിന്റെ സാമ്പത്തിക ഭരണപരിഷ്കാരങ്ങളും വിജയിച്ചില്ല. എന്നാൽ കലാസംസ്കാരാദികൾക്ക് ഇദ്ദേഹത്തിന്റെ കാലത്ത് വലിയ പ്രോത്സാഹനം ലഭിച്ചിരുന്നു. തിയഡോർ മെറ്റോച്ചെറ്റ്സ് എന്ന തത്ത്വജ്ഞാനിയും നൈസേഫോറസ് ഗ്രിഗോറസ് എന്ന ചരിത്രകാരനും ചക്രവർത്തിയുടെ സുഹൃത്തുക്കളും ഉപദേശകരുമായിരുന്നതായി കരുതപ്പെടുന്നു. 1328 മേയിൽ ആരംഭിച്ച ആഭ്യന്തരസമരത്തെ തുടർന്ന്, പൌത്രനായ അൻഡ്രോണിക്കസ് III ഇദ്ദേഹത്തെ സ്ഥാനത്യാഗം ചെയ്യിച്ചു. അനന്തരം സന്ന്യാസജീവിതം നയിച്ചു വന്ന അൻഡ്രോണിക്കസ് II, 1332 ഫെബ്രുവരി 13-ന് നിര്യാതനായി.

## പുറംകണ്ണികൾ
*http://www.sccs.swarthmore.edu/users/08/ajb/tmve/wiki100k/docs/Andronikos_II_Palaiologos.html 
*http://www.facebook.com/pages/Andronicus-II-Palaeologus/131997856837497
*http://www.bookrags.com/wiki/Andronikos_II_Palaiologos
ചതുരക്കള്ളി

## ചതുരക്കള്ളി
ശാസ്ത്രീയ നാമം : Euphorbia antiquorum എന്നാണ്. സംസ്കൃതത്തിൽ സ്നുഹി, വജ്രകണ്ഠക എന്നീ പേരുകളിൽ അറിയുന്നു.
 
## രൂപവിവരണം

4-5 മീറ്ററോളം ഉയരത്തിൽ വളരുന്ന മാംസളമായ ശാഖകളോടുകൂടി വളരുന്ന കുറ്റിച്ചെടിയാണ്.
ഇന്ത്യയിൽ എല്ലായിടത്തും കാണുന്നു.

## രസാദി ഗുണങ്ങൾ
രസം: കടു
ഗുണം: ലഘു, തീക്ഷണം
വീര്യം:ഉഷ്ണം.

## ഔഷധയോഗ്യമായ ഭാഗങ്ങൾ
വേരു്, നീരു്

വർഗ്ഗം:ഔഷധസസ്യങ്ങൾ
വർഗ്ഗം:യൂഫോർബിയ
വർഗ്ഗം:വിഷസസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കേരള ഇന്നവേഷൻ ഫൗണ്ടേഷൻ

നാട്ടറിവുകളുടെ ശേഖരണത്തിനും ഡിജിറ്റൈസേഷനുമായി ഉണ്ടാക്കിയ സർക്കാർ സ്ഥാപനം. കേരള സംസ്ഥാന വിവരസാങ്കേതിക വകുപ്പിന് കീഴിലാണ് ഈ സ്ഥാപനം സ്ഥിതിചെയ്യുന്നത്.

## അവലംബം

## പുറത്തേക്കുള്ള കണ്ണികൾ
*
ഒബ്രി മേനൻ

thumb|right|ഒബ്രി മേനൻ
ഐറിഷ്-ഇന്ത്യൻ ദമ്പതികളുടെ മകനായി ജനിച്ച പ്രശസ്ത ആംഗലേയ എഴുത്തുകാരനും നാടക നിരൂപകനും സംവിധായകനുമായിരുന്നു **ഒബ്രി മേനൻ** (1912 ഏപ്രിൽ 22-1989 ഫെബുവരി 13). മുഴുവൻ പേര് സാൽവദോർ ഒബ്രി ക്ലാരൻസ് മേനൻ. 1947-ൽ രചിച്ച ദ പ്രവലെൻസ് ഓഫ് വിച്ചസ് (The Prevalence of Witches) എന്ന നോവലിലൂടെ അദ്ദേഹം പ്രസിദ്ധനായി. 1954-ൽ ഒബ്രി മേനൻ രചിച്ച "രാമായണം :ഒരു പുനർവായന" (Ramayana-Retold)എന്ന ഗ്രന്ഥം ഇന്ത്യയിൽ നിരോധിക്കപ്പെടുകയുണ്ടായി.

ഒബ്രി മേനന്റെ ഉപന്യാസങ്ങളും നോവലുകളും,അദ്ദേഹത്തിന്റെ ഐറിഷ്-ഇന്ത്യൻ വേരും താൻ വളർന്നുവന്ന ബ്രിട്ടീഷ് പാരമ്പര്യവും തമ്മിലുള്ള ദേശീയഭാവവും സാംസ്കാരിക വൈവിധ്യവും അന്വേഷണ വിധേയമാക്കുന്നതാണ്.
ലണ്ടനിൽ ജനിച്ച അദ്ദേഹം ഇന്ത്യയിൽ വെച്ച് മരണമടഞ്ഞു. ഒബ്രിമേനോന്റെ ബന്ധുവാണ് പ്രശസ്തസാഹിത്യകാരി കമലാസുരയ്യ

## അവലംബം

വർഗ്ഗം:ബ്രിട്ടീഷ് എഴുത്തുകാർ
വർഗ്ഗം:1912-ൽ ജനിച്ചവർ
പെരും ആൾ

രമേശൻ ബ്ലാത്തൂർ രചിച്ച നോവലാണ് **പെരും ആൾ**. പുരാണ ഐതിഹ്യമായ രാമായണത്തിലെ ദുഷ്ടനായ രാവണനെ മറ്റൊരു രീതിയിയിലാണ് ഈ നോവലിൽ അവതരിപ്പിക്കുന്നത്.
## പുരസ്കാരങ്ങൾ
* അങ്കണം നോവൽ അവാർഡ്. 2003 - പെരും ആൾ 
* അറ്റ്ലസ്-കൈരളി സാഹിത്യ പുരസ്കാരം (നോവൽ) - പെരും ആൾ
* കടത്തനാട് ഉദയവർമ്മരാജ പുരസ്കാരം 2008 - കടത്തനാട് രാജാസ് ഹൈസ്കൂൾ ഭരണസമിതി,പുറമേരി.നവാഗത പ്രതിഭയ്ക്കുള്ള നോവൽ അവാർഡ്- പെരും ആൾ എന്നപുസ്തകത്തിനു ലഭിച്ചു
* അബുദാബി ശക്തി തായാട്ട് അവാർഡ് 2011- പെരും ആൾ എന്ന നോവലിനു ലഭിച്ചു
*മുണ്ടശ്ശേരി അവാർഡ്  2012 .

## അവലംബം
അന്തംചാർത്തു പാട്ട്

കേരളത്തിൽ മാർ തോമാ നസ്രാണികളുടെ ഇടയിൽ പ്രചാരത്തിലിരുന്ന കല്യാണപ്പാട്ടുകളിൽ ഒന്നാണ് **അന്തംചാർത്തു പാട്ട്**. കല്യാണദിവസത്തിന്റെ തലേന്ന് തന്നെ ബന്ധുക്കളും കുടുംബക്കാരും വന്നുചേരും. അന്നു വൈകുന്നേരം ഊണിന് മുമ്പായി എല്ലാവരും കല്യാണപ്പന്തലിൽ ഇരിക്കുന്നു. ആദ്യത്തെ ചടങ്ങ് ഗുരുദക്ഷിണയാണ്. അതു കഴിഞ്ഞാൽ *അന്തം ചാർത്ത്* എന്ന പ്രധാന ക്രിയ നടക്കുന്നു. ചില പ്രദേശങ്ങളിൽ ഇതിന് *ചന്തം ചാർത്ത്* എന്നാണു പറയുക. അന്തം ചാർത്തുക എന്നാൽ ക്ഷൌരം ചെയ്യുക എന്നാണ് അർഥം. ആ ക്രിയ ചെയ്യുന്ന ക്ഷുരകൻ പതിനമ്പരിഷ മാളോരോടു ചോദിക്കുന്നു: - *അന്തം ചാർത്താൻ കയേറ്റിയിരുത്തട്ടേ* എന്ന്. മൂന്നു പ്രാവശ്യം സദസ്യരോടു ചോദിച്ചശേഷം കത്തിയെടുത്തു വന്ന് ക്ഷൌരം ചെയ്തുകൊടുക്കും. അപ്പോൾ പാടുന്ന പാട്ടാണ് അന്തം ചാർത്തു പാട്ട്. കല്യാണത്തിലെ വിവിധ ചടങ്ങുകളുടെ ഒരു സംക്ഷിപ്ത വിവരണം ഈ പാട്ടിൽ അടങ്ങിയിരിക്കുന്നു.
അന്തരഗാന്ധാരം

സപ്തസ്വരങ്ങളിൽ ഗാന്ധാരത്തിനുള്ള രണ്ടു വകഭേദങ്ങളിൽ ഒന്നാണ് **അന്തരഗാന്ധാരം**. സപ്തസ്വരങ്ങൾക്കു നിർദ്ദേശിച്ചിട്ടുള്ള 12 സ്വരസ്ഥാനങ്ങൾ ഷഡ്ജം, ശുദ്ധരിഷഭം, ചതുശ്രുതിരിഷഭം, സാധാരണഗാന്ധാരം, അന്തരഗാന്ധാരം, ശുദ്ധമധ്യമം, പ്രതിമധ്യമം, പഞ്ചമം, ശുദ്ധധൈവതം, ചതുശ്രുതി ധൈവതം, കൈശികനിഷാദം, കാകളിനിഷാദം എന്നിവയാണ്. അന്തരഗാന്ധാരത്തിന്റെ ആവൃത്തി അനുപാതം (frequency) 5/4 ആണ്. ഷഡ്ജത്തിന്റെയും പഞ്ചമത്തിന്റെയും ഒത്തനടുവിലാണ് ഇതിന്റെ സ്ഥാനം. അന്തരഗാന്ധാരത്തെക്കാൾ താഴെയാണ് സാധാരണഗാന്ധാരത്തിന്റെ സ്ഥാനം. ഇതിന്റെ ആവൃത്തി അനുപാതം 6/5 ആണ്. ശങ്കരാഭരണരാഗത്തിൽ അന്തരഗാന്ധാരവും ഖരഹരപ്രിയരാഗത്തിൽ സാധാരണ ഗാന്ധാരവും പ്രയോഗിക്കുന്നു.

വർഗ്ഗം:കർണ്ണാടകസംഗീതം
അന്തരമാർഗം

രാഗങ്ങളുമായി ബന്ധപ്പെട്ട ത്രയോദശലക്ഷണങ്ങളിൽ ഒന്നാണ് **അന്തരമാർഗം**. ഗാനാലാപനത്തിൽ രാഗച്ഛായയ്ക്ക് പൂർണതവരുത്തുവാൻ വേണ്ടി അന്യസ്വരം ചേർക്കുന്ന രീതി. ഒരു രാഗത്തിന്റെ സ്വരഘടനയിൽ അതുമായി ബന്ധമില്ലാത്ത മറ്റൊരു സ്വരം ചേർക്കുകയോ അടിസ്ഥാനമായ രാഗഘടനയിൽ മറ്റൊരു രാഗച്ഛായതന്നെ കടത്തിവിടുകയോ ചെയ്യുന്നതും ഇക്കൂട്ടത്തിൽ പെടും. ഇത് അപൂർവം ചില രാഗങ്ങളിൽ മാത്രമേ സാധ്യമാകൂ. ഈ രീതി ആലാപനസൌകുമാര്യം വർധിപ്പിക്കുന്നതും ന്യായീകരിക്കത്തക്കതുമായിരിക്കണം. മൌലികരാഗത്തിന്റെ അന്തഃസത്തയ്ക്ക് ഊനം സംഭവിക്കുകയുമരുത്.
സ്കീം (പ്രോഗ്രാമിങ് ഭാഷ)

ലിസ്പ് പ്രോഗ്രാമിങ്ങ് ഭാഷയുടെ രണ്ട് ഭാഷഭേദങ്ങളിലൊന്നാണ് **സ്കീം**, കോമൺ ലിസ്പ് ആണ് മറ്റൊന്ന്.  സ്കീം ഫംങ്ഷണൽ പ്രോഗ്രാമിങ്ങ് ഭാഷകളുടെ ഗണത്തിൽ പെടുന്നു.ഭാഷാ വിപുലീകരണത്തിനായുള്ള ശക്തമായ ഉപകരണങ്ങളുള്ള ഒരു ചെറിയ സ്റ്റാൻഡേർഡ് കോർ സ്കീമിൽ അടങ്ങിയിരിക്കുന്നു.

ഗൈ എൽ. സ്റ്റീൽ, ജെറാൾഡ് ജെയ് സുസ്മാൻ, ഇപ്പോൾ ലാംഡ പേപ്പറുകൾ എന്നറിയപ്പെടുന്ന മെമ്മോകളുടെ ഒരു പരമ്പരയിലൂടെ 1970 കളിൽ എംഐറ്റി എഐ(MIT AI) ലാബിൽ സ്കീം സൃഷ്ടിക്കുകയും അതിന്റെ ഡവലപ്പർമാർ പുറത്തിറക്കുകയും ചെയ്തു, ലിസ്പ് പ്രോഗ്രാമിങ്ങ് ഭാഷാകുടുംബത്തിന്റെ പല സവിശേഷതകളും സ്കീമിൽ കാണാം. ലെക്സിക്കൽ സ്കോപ്പ് തിരഞ്ഞെടുത്ത ലിസ്പിന്റെ ആദ്യ ഭാഷയും ടെയിൽ-കോൾ ഒപ്റ്റിമൈസേഷൻ നടപ്പിലാക്കുന്നതിനായി നടപ്പാക്കലുകൾ ആവശ്യപ്പെടുന്ന ആദ്യത്തേതുമായിരുന്നു ഇത്, ഫംഗ്ഷണൽ പ്രോഗ്രാമിംഗിനും ആവർത്തിച്ചുള്ള അൽഗോരിതം പോലുള്ള അനുബന്ധ സാങ്കേതിക വിദ്യകൾക്കും ശക്തമായ പിന്തുണ നൽകുന്നു. ഫസ്റ്റ് ക്ലാസ് തുടർച്ചകളെ പിന്തുണയ്ക്കുന്ന ആദ്യത്തെ പ്രോഗ്രാമിംഗ് ഭാഷകളിൽ ഒന്നാണിത്. കോമൺ ലിസ്പിന്റെ വികാസത്തിലേക്ക് നയിച്ച പരിശ്രമങ്ങൾക്ക് ഇത് കാര്യമായ സ്വാധീനം ചെലുത്തി.

സ്കീം ഭാഷ ഔദ്യോഗിക ഐ‌ഇ‌ഇ‌ഇ സ്റ്റാൻ‌ഡേർഡിലാണ് സ്റ്റാൻ‌ഡേർ‌ഡ് ചെയ്തിരിക്കുന്നത്  കൂടാതെ അൽ‌ഗോരിത്മിക് ലാംഗ്വേജ് സ്കീമിനെക്കുറിച്ചുള്ള പുതുക്കിയ റിപ്പോർട്ട് (RnRS) എന്നറിയപ്പെടുന്ന ഒരു യഥാർത്ഥ സ്റ്റാൻ‌ഡേർഡും ഉണ്ട്. ഏറ്റവും വ്യാപകമായി നടപ്പിലാക്കിയ മാനദണ്ഡം ആർ5ആർഎസ്(R5RS) (1998) ആണ്. ഏറ്റവും പുതിയ സ്റ്റാൻ‌ഡേർഡ്, ആർ7ആർഎസ്(R7RS),  സ്കീം ഭാഷയുടെ "ചെറിയ", "വലിയ" പതിപ്പുകൾ നൽകുന്നു; "ചെറിയ" ഭാഷാ നിലവാരം 2013 ൽ അംഗീകരിച്ചു.  സ്കീമിന് അതിന്റെ വൈവിധ്യവും ചാരുതയും കാരണം വൈവിധ്യമാർന്ന ഉപയോക്തൃ അടിത്തറയുണ്ട്, എന്നാൽ അതിന്റെ മിനിമലിസ്റ്റ് തത്ത്വചിന്ത പ്രായോഗിക നടപ്പാക്കലുകൾക്കിടയിൽ വലിയ വ്യതിചലനത്തിന് കാരണമായിട്ടുണ്ട്, സ്കീം സ്റ്റിയറിംഗ് കമ്മിറ്റി ഇതിനെ "ലോകത്തിലെ ഏറ്റവും അപ്രാപ്യമായ പ്രോഗ്രാമിംഗ് ഭാഷ" എന്നും "പ്രാദേശിക ഭാഷകളുടെ കുടുംബം" എന്നും വിളിക്കുന്നു.

കോമൺ ലിസ്പിൽ നിന്ന് വ്യത്യസ്തമായി ഒരു ലഘു രൂപകൽപനാ തത്ത്വശാസ്ത്രം പിന്തുടരുന്ന പ്രോഗ്രാമിങ് ഭാഷയാണ് സ്കീം. ഇതിനായി ചെറിയ ഒരു കോറും ശക്തിമത്തായ ഉപകരണങ്ങളുമാണ് സ്കീമിലുള്ളത്. സ്കീമിന്റെ വിശാലതയും കഴിവുകളും പ്രോഗ്രാമിംഗ് അധ്യാപകർ, ഭാഷകൾ രൂപകൽപന ചെയ്യുന്നവർ, പ്രോഗ്രാമ്മർമാർ, നിർവ്വാഹകർ, വിനോദത്തിനുവേണ്ടി പ്രോഗ്രാമിങ് ചെയ്യുന്നവർ എന്നിവർക്കിടയിൽ പ്രശസ്തമാക്കി.
## ചരിത്രം
### ഉത്ഭവം
കാൾ ഹെവിറ്റിന്റെ ആക്ടർ മോഡലിനെ മനസിലാക്കാനുള്ള ശ്രമമായാണ് 1970 കളിൽ ഈ പദ്ധതി ആരംഭിച്ചത്, ഇതിനായി സ്റ്റീലും സുസ്മാനും മാക്ലിസ്പ് ഉപയോഗിച്ച് ഒരു ചെറിയ ലിസ്പ് ഇന്റർപ്രെറ്റർ എഴുതി, തുടർന്ന് "ആക്ടേഴ്സിനെ സൃഷ്ടിക്കുന്നതിനും സന്ദേശങ്ങൾ അയയ്ക്കുന്നതിനുമുള്ള സംവിധാനങ്ങൾ ചേർത്തു".
## അവലംബം

വർഗ്ഗം:പ്രോഗ്രാമിങ് ഭാഷകൾ
അന്തരാ

#ഭരതന്റെ നാട്യശാസ്ത്രത്തിൽ വികൃതഗാന്ധാരത്തിന് നല്കപ്പെട്ടിരിക്കുന്ന പേരാണ് **അന്തരാ**.
#ഹിന്ദുസ്താനി സംഗീതത്തിലെ ധ്രുപദ്, ഖ്യാൽ, തുമ്രി മുതലായ ഗാനരൂപങ്ങൾക്ക് ആസ്ഥായി, അന്തരാ എന്നിങ്ങനെ അംഗങ്ങൾ ഉണ്ട്. കർണാടകസംഗീതത്തിലെ കീർത്തനം, കൃതി, പദം, ജാവളി മുതലായ ഗാനരൂപങ്ങളുടെ പല്ലവി, അനുപല്ലവി എന്നിങ്ങനെയുള്ള അംഗങ്ങളുടെ സ്ഥാനമാണ് ആസ്ഥായിക്കും അന്തരായ്ക്കും ഉള്ളത്. ആസ്ഥായി പല്ലവിക്കു സമാനമായ പ്രഥമാംഗവും അന്തരാ അനുപല്ലവിക്കു സമാനമായ ദ്വിതീയാംഗവുമാണ്.
അന്തരാധ്രുവ

നാട്യം, നാടകം ഇത്യാദിയിലെ ഗാനങ്ങൾക്ക് പൊതുവേ *ധ്രുവഗാനങ്ങൾ* എന്നൊരു പേരുണ്ട്. സന്ദർഭം, പാത്രസ്വഭാവം എന്നിവയെ ആസ്പദമാക്കി പ്രാവേശികീ, ആക്ഷേപികീ, നൈഷ്ക്രാമികീ, പ്രാസാദകീ, അന്തരാ എന്നിങ്ങനെ ധ്രുവഗാനങ്ങളെ പൂർവാചാര്യന്മാർ അഞ്ചായി തിരിച്ചിട്ടുണ്ട്. നാട്യനാടകരംഗങ്ങളിൽ അപ്രതീക്ഷിതമായി വല്ല സംഭവങ്ങളും ഉണ്ടായാൽ കാണികൾ സ്തംഭിച്ചുപോകും. ചിലപ്പോൾ പ്രധാന കഥാപാത്രങ്ങൾ പാത്രസ്വഭാവം മറന്നുപോയെന്നും വരാം. ഇങ്ങനെയുള്ള അവസരങ്ങളിൽ കാണികളെ ഉണർത്തുവാനും കഥാപാത്രങ്ങളെ കാര്യം ഗ്രഹിപ്പിച്ചു രംഗബോധമുള്ളവരാക്കാനും വേണ്ടി പാടുന്ന ഗാനങ്ങളാണ് **അന്തരാധ്രുവാ** എന്ന വിഭാഗത്തിൽപ്പെടുന്നത്.
അന്തരി

ഒരു ഗീതത്തിലെ രണ്ടു ഖണ്ഡങ്ങളെ തമ്മിൽ ബന്ധിക്കുന്ന ഒരു കണ്ണിയാണ് **അന്തരി** . ഇത് ഒരു രാഗാംഗരാഗലക്ഷണഗീതത്തിൽ സൂത്രഖണ്ഡത്തിനും ഉപാംഗഖണ്ഡത്തിനും മധ്യേവരുന്നു. ലക്ഷണഗീതത്തിൽ ഉപാംഗഖണ്ഡത്തിന്റെ അവസാനവും ഭാഷാംഗഖണ്ഡത്തിന്റെ തുടക്കത്തിനു മുമ്പും അന്തരി ചേർക്കാറുണ്ട്. മായാമാളവഗൌളരാഗത്തിലുള്ള രവികോടിതേജ എന്ന ലക്ഷണഗീതം ഇതിനൊരുദാഹരണമാണ്. ചില ഗീതങ്ങളിൽ ആവർത്തനത്തിനുപയോഗിക്കുന്ന സംഗീതശകലം കൂടിയാണ് അന്തരി. ഇങ്ങനെ ആവർത്തനത്തിനുപയോഗിക്കുന്ന സംഗീതത്തിന്റെ സാഹിത്യം ഒന്നുതന്നെയോ വ്യത്യസ്തമോ ആകാം. ഖണ്ഡങ്ങളുടെ അവസാനത്തെക്കുറിക്കുന്ന ഗാനഭാഗത്തിനും അന്തരി എന്നു പറയാം.
ബാങ്കോക് സമ്മർ

പ്രമോദ് പപ്പൻ സംവിധാനം ചെയ്ത് 2011-ൽ പുറത്തിറങ്ങിയ ഒരു മലയാളചലച്ചിത്രമാണ് ***ബാങ്കോക് സമ്മർ***. ഉണ്ണി മുകുന്ദൻ, രാഹുൽ, റിച്ച പനായ് എന്നിവരാണ് കേന്ദ്രകഥാപാത്രങ്ങളെ അവതരിപ്പിച്ചിരിക്കുന്നത്. രാജേഷ് ജയരാമൻ ആണ് ചിത്രത്തിന്റെ രചന നിർവ്വഹിച്ചിരിക്കുന്നത്.

## അഭിനേതാക്കൾ
* ഉണ്ണി മുകുന്ദൻ (ജയകൃഷ്ണൻ) – മാധവൻ
* രാഹുൽ മാധവ് – ശ്രീഹരി
* റിച്ച പനായ്
* റോസിൻ ജോളി
* ശ്രുതിലക്ഷ്മി

## സംഗീതം

## പുറത്തേക്കുള്ള കണ്ണികൾ
* ''ബാങ്കോക് സമ്മർ''  – മലയാളസംഗീതം.ഇൻഫോ

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
ദർഭ

ഏകദേശം ഒന്നര മീറ്ററോളം ഉയരത്തിൽ ഇടതിങ്ങി വളരുന്ന നീണ്ട ഇലകളോട് കൂടിയ ഒരു തൃണവർഗ്ഗസസ്യമാണ് **ദർഭ** അഥവാ **ദർഭപ്പുല്ല്**(ശാസ്ത്രീയ നാമം : Desmostachya bipinnata)സംസ്കൃതത്തിൽ കുശ, യജ്ഞഭൂഷണ എന്നിങ്ങനെ അറിയുന്നു. ഇംഗ്ലീഷിൽ Halfa grass, Big cordgrass, Salt reed-grass എന്നൊക്കെ അറിയപ്പെടുന്നു. എല്ലാകാലത്തും പൂക്കളും കായ്കളും കാണുന്ന ദർഭയുടെ എല്ലാ ഭാഗത്തിനും ഔഷധഗുണമുള്ളതായി കണക്കാക്കപ്പെടുന്നു. വയറിളക്കം, മഞ്ഞപ്പിത്തം, ത്വക്‌രോഗങ്ങൾ തുടങ്ങിയ വിവിധ രോഗങ്ങൾക്ക് ഇതൊരു നല്ല മരുന്നാണ്. 

## വിവിധയിനങ്ങൾ
ഇതേ കുടുംബത്തിൽ പെട്ട imperata cylindrica യേയും ദർഭയായി കണക്കാക്കുന്നു. ഇവയ്ക്ക് രൂപം വ്യത്യാസമാണെങ്കിലും ഗുണത്തിൽ വ്യത്യാസമില്ല. കൂടാതെ sacchurum sponaneum യേയും ദർഭയായി കണക്കാക്കുന്നു.
## രസാദി ഗുണങ്ങൾ
രസം  : കഷായം, മധുരം

ഗുണം  : ലഘു, സ്നിഗ്ധം

വീര്യം : ശീതം

വിപാകം  : മധുരം

## ഔഷധയോഗ്യമായ ഭാഗങ്ങൾ
മുഴുവൻ ഭാഗങ്ങളും
## ഔഷധ ഗുണം

## അവലംബം
ഔഷധസസ്യങ്ങൾ-2, ഡോ. നേശമണി- കേരള ഭാഷാ ഇൻസ്റ്റിറ്റ്യൂട്ട്


വർഗ്ഗം:ഔഷധസസ്യങ്ങൾ
വർഗ്ഗം:പുല്ലുകൾ
വർഗ്ഗം:ലെബനോനിലെ സസ്യജാലം
അന്തരീക്ഷ ജലകണം

അന്തരീക്ഷത്തിൽ ആർദ്രവായുവിന്റെ സംഘനന (condensation)ത്തിലൂടെ ഉണ്ടാകുന്ന ജലകണമാണ് **അന്തരീക്ഷ ജലകണം**. വായു അതിപൂരിതാവസ്ഥ (super saturated stage)യിലെത്തുന്നതിനു മുമ്പു തന്നെ നീരാവിക്കു സംഘനനം സംഭവിക്കുന്നു; തണുക്കുന്നതിന്റെ തോതിന് ആനുപാതികമായി ത്വരിതപ്പെടുകയും ചെയ്യും.

സംഘനനത്തിനു പ്രേരകമായി മൂന്നുതരം പ്രക്രിയകളാണുള്ളത്.

#ആദ്യത്തേത് രുദ്ധോഷ്മ (adiabatic) പ്രക്രിയയാണ്. ഉയർന്ന വിതാനങ്ങളിലേക്കുയരുന്ന വായുപിണ്ഡം, തൽസ്ഥാനത്തെ വായുവിനെ തള്ളിമാറ്റുന്ന പ്രവൃത്തിയിലൂടെ സ്വയം തണുക്കും. തത്ഫലമായി പൂരിതമാവുകയും ഓരോ കിലോമിറ്റർ ഉയരുമ്പോഴും ഘനമീറ്ററിന് ഒരു ഗ്രാം എന്ന തോതിൽ ജലം ഉണ്ടാകുകയും ചെയ്യുന്നു.
#പൂരിതാവസ്ഥ(saturated stage)യിലുള്ള വായു തുഷാരാങ്ക (Dew point)ത്തിലും താണ ഊഷ്മാവിലുള്ള ഏതെങ്കിലുമൊരു തലവുമായി ഏറെസമയം ബന്ധപ്പെട്ടുകഴിഞ്ഞാൽ നീരാവി തണുത്തു ജലകണങ്ങളുണ്ടാകുന്നു. നിശാവികിരണ (night radiation)ത്തിലൂടെ തണുക്കുന്ന ഭൂമി ഇത്തരം തലങ്ങൾക്കുദാഹരണമാണ്. വിഭിന്ന ഊഷ്മാവുകളിലുള്ള രണ്ടു വായുപിണ്ഡങ്ങൾ കൂടിക്കലർന്ന്, കൂടിയ ഊഷ്മാവിലുള്ള വായു പെട്ടെന്നു പൂരിതമാകുന്നെങ്കിലും ജലകണങ്ങൾ ഉണ്ടാകാം. മേല്പറഞ്ഞവയിൽ ആദ്യത്തെ പ്രക്രിയയാണ് മേഘങ്ങളുടെ രൂപവത്കരണത്തിനു ഹേതു. രണ്ടാമത്തേതു മൂടൽമഞ്ഞുണ്ടാക്കുന്നു.
#സംഘനനം നടക്കുന്നത് അന്തരീക്ഷത്തിലെ ലീനസ്വഭാവമുള്ള സൂക്ഷ്മധൂളികളെ കേന്ദ്രീകരിച്ചാണ്. അന്തരീക്ഷജലകണങ്ങളുടെ അപൂരിതാവസ്ഥയിലെ നിലനില്പ് ഇത്തരം ധൂളികളെ ആശ്രയിച്ചു മാത്രമേ സാധ്യമാകൂ. അന്തരീക്ഷത്തിൽ ജലകണങ്ങളുടെ വലിപ്പം വർധിക്കുന്നതോടൊപ്പം അവ ബാഷ്പീകരിക്കപ്പെടാനുള്ള സാധ്യതയും വർധിക്കുന്നു. 0.5 ? -ൽ കൂടുതൽ വ്യാസാർധമുള്ള കണങ്ങൾക്ക് ആപേക്ഷിക ആർദ്രത 100 ശതമാനത്തിൽ കുറവായാൽ നിലനിൽക്കാനാവില്ല.

അന്തരീക്ഷ ജലകണം 0oC-ൽ താണ ഊഷ്മാവിൽപോലും ജലമായി വർത്തിക്കുന്നു. സൌരവികിരണ(Solar radiation)ത്തിലെയും ഭൌമവികിരണ(Terrestrial radiation)ത്തിലെയും പ്രത്യേക തരംഗായതിയിലുള്ള ഊർജപ്രസരത്തെ അവശോഷണം ചെയ്തും വിസരിപ്പിച്ചും ഭൂമിയുടെ താപബജറ്റ് സമീകരിക്കുന്നതിൽ അന്തരീക്ഷത്തിലെ ജലകണങ്ങൾ ഗണ്യമായ പങ്കുവഹിക്കുന്നു. 

## അവലംബം


വർഗ്ഗം:അന്തരീക്ഷം
കാലാവസ്ഥാ നിരീക്ഷണകേന്ദ്രം

നിശ്ചിത മേഖലകളിൽ പ്രത്യേകസമയങ്ങളിലെ താപനില ആർദ്രത, വായുമർദം, കാറ്റിന്റെ ദിശ, വേഗം തുടങ്ങിയവ അളന്നു നിർണയിക്കുകയും ഇവമൂലം അന്തരീക്ഷത്തിനുണ്ടാകുന്ന ഭാവഭേദങ്ങളെ നിരീക്ഷിച്ചു വിശകലനം നടത്തുകയും ചെയ്യുന്ന സ്ഥാപനമാണ് **അന്തരീക്ഷ നിരീക്ഷണകേന്ദ്രം**.

കാലാവസ്ഥാ സൂചനകൾക്കും അന്തരീക്ഷവിജ്ഞാനീയ സംബന്ധമായ മറ്റു പഠനങ്ങൾക്കും അടിസ്ഥാനം ഇത്തരം നിരീക്ഷണകേന്ദ്രങ്ങൾ വഴി ശേഖരിക്കുന്ന വിവരങ്ങളാണ്. രാപകലില്ലാതെ നിശ്ചിത സമയക്രമമനുസരിച്ച് തിട്ടപ്പെടുത്തുന്ന വിവരങ്ങൾ, പ്രവചനം നടത്തുന്ന കേന്ദ്രങ്ങളിലേക്ക് അപ്പപ്പോൾ എത്തിക്കുന്നതിനുള്ള വ്യവസ്ഥകൾ നിരീക്ഷണകേന്ദ്രങ്ങളിൽ ഉണ്ടായിരിക്കും.

ഇന്ത്യയിൽ അഞ്ചുതരം അന്തരീക്ഷനിരീക്ഷണ കേന്ദ്രങ്ങളാണുള്ളത്.
 
#നിശ്ചിതസമയവ്യവസ്ഥയനുസരിച്ച് ആവശ്യമായ എല്ലാ വിവരങ്ങളും ശേഖരിച്ചു പ്രക്ഷേപണം ചെയ്യാൻ പോന്ന ഉപകരണങ്ങളും സന്നാഹങ്ങളുമുള്ളവയാണ് *കറന്റ് വെതർ സ്റ്റേഷൻ* എന്നറിയപ്പെടുന്ന ആദ്യത്തെ ഇനം. 
#ഇത്രയും സൌകര്യങ്ങളില്ലാതെ പ്രധാനപ്പെട്ട വിവരങ്ങൾ മാത്രം രേഖപ്പെടുത്തുന്ന മറ്റൊരുതരം നിരീക്ഷണ കേന്ദ്രങ്ങളാണടുത്തത്. 
#മൂന്നാമത്തെയിനം *റാവിൻ* കേന്ദ്രങ്ങൾ എന്നറിയപ്പെടുന്നു (Rawin = Radio+ Wind). ഇവിടങ്ങളിൽ ഹൈഡ്രജൻ നിറച്ച ബലൂണുകൾ അന്തരീക്ഷത്തിലേക്ക് ഉയർത്തിവിട്ട്, തിയോഡെലൈറ്റുകൾ ഉപയോഗിച്ച് അവയുടെ ഗതിയും അതിലൂടെ ഉപരിമണ്ഡലങ്ങളിലെ കാറ്റിന്റെ സ്വഭാവവും നിർണയിക്കുന്നു. 
#റേഡിയോ സോണ്ട് (Radio sonde) കേന്ദ്രങ്ങളാണടുത്തത്. ഇവിടെ ഹൈഡ്രജൻ ബലൂണുകളോടൊത്ത് വയർലസ് ട്രാൻസ്മിറ്ററുകൾ കൂടി ഘടിപ്പിക്കുന്നു. ഇവ ഉപര്യന്തരീക്ഷത്തിലെ താപനിലയെയും ആർദ്രതയെയും കുറിച്ചുള്ള വിവരങ്ങൾ ലഭ്യമാക്കുന്നു. 
#ഇവ കൂടാതെ പ്രത്യേക നിരീക്ഷണങ്ങൾക്കായുള്ള മറ്റു കേന്ദ്രങ്ങളുമുണ്ട്. വർഷമാപിനി (Rain gauge) കൾ മാത്രമുള്ള അനേകായിരം കേന്ദ്രങ്ങൾ വേറെയുണ്ട്.

കരയിൽ മാത്രമല്ല, കടലിലും ഇത്തരം കേന്ദ്രങ്ങളുടെ ആവശ്യമുണ്ട്. അമേരിക്ക തുടങ്ങിയ വികസിത രാജ്യങ്ങളിൽ നിശ്ചിത സ്ഥാനങ്ങളിൽ നങ്കുരമിട്ടു കിടക്കുന്ന കപ്പലുകൾ അന്തരീക്ഷനിരീക്ഷണം നടത്തുന്നു. ഇന്ത്യയിൽ ഈ ആവശ്യം നിർവഹിക്കുന്നത് ചരക്കുകപ്പലുകളും യാത്രാക്കപ്പലുകളുമാണ്.

## പുറംകണ്ണികൾ

*http://www.weatherobservatory.com/
*http://observatories.hodar.com/
*http://observatories.hodar.com/mcdonald/index.html
*http://www.mausam.gov.in/WEBIMD/surface_obs.jsp 

വർഗ്ഗം:കാലാവസ്ഥാ നിരീക്ഷണകേന്ദ്രങ്ങൾ
വാദ്ധ്യാർ (ചലച്ചിത്രം)

ജയസൂര്യ നായകനായി 2012-ൽ പുറത്തിറങ്ങിയ മലയാളചലച്ചിത്രമാണ് ***വാദ്ധ്യാർ***. നിധീഷ് ശക്തി ആദ്യമായി സംവിധാനം ചെയ്ത ഈ ചലച്ചിത്രത്തിൽ വിജയരാഘവൻ, ബിജു മേനോൻ, സലിം കുമാർ, നെടുമുടി വേണു, മേനക, ആൻ അഗസ്റ്റിൻ എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.

## ഇതിവൃത്തം
കോട്ടപ്പുറം സരസ്വതിവിലാസം യു.പി. സ്‌കൂളിലെ അനൂപ് കൃഷ്ണൻ എന്ന അധ്യാപക കഥാപാത്രത്തെയാണ് ജയസൂര്യ അവതരിപ്പിക്കുന്നത്. അനൂപ് കൃഷ്ണൻ മൂലം സ്‌കൂളിൽ സംഭവിക്കുന്ന പ്രശ്നങ്ങളാണ് ചിത്രത്തിന്റെ ഇതിവൃത്തം.

## അഭിനേതാക്കൾ
* ജയസൂര്യ - അനൂപ് കൃഷ്ണൻ എന്ന അധ്യാപകൻ
* വിജയരാഘവൻ - സ്‌കൂൾ മാനേജർ വാസുദേവക്കുറുപ്പ്
* ബിജു മേനോൻ
* സലിംകുമാർ
* നെടുമുടി വേണു
* ഹരിശ്രീ അശോകൻ
* അനിൽ മുരളി
* ബിജുക്കുട്ടൻ
* ആൻ അഗസ്റ്റിൻ -  വാസുദേവക്കുറുപ്പിന്റെ മകൾ ഹേമ
* മേനക - സ്കൂൾ ഹെഡ്മിസ്ട്രസ്
* കൊച്ചുപ്രേമൻ
* അനൂപ് ചന്ദ്രൻ
* സീമ ജി. നായർ
* രഞ്ജുഷ മേനോൻ
* പൊന്നമ്മ ബാബു
* ശോഭ സിങ്

## അണിയറ പ്രവർത്തകർ
* സംവിധാനം - നിധീഷ് ശക്തി
* നിർമ്മാണം - എൻ. സുധീഷ്, ശ്രീകല നായർ 
* കഥ, തിരക്കഥ, സംഭാഷണം -  രാജേഷ് രാഘവൻ
* ഗാനരചന - സന്തോഷ്‌വർമ, രാജീവ്‌നായർ 
* സംഗീതം - ആർ. ഗൗതം, മനോജ് ജോർജ് 
* ഛായാഗ്രഹണം - പ്രദീപ്‌ നായർ 
* കല - ജെസ്റ്റിൻ ആന്റണി
* മേക്കപ്പ് - അജി ശ്രീകാര്യം
* വസ്ത്രാലങ്കാരം - സുനിൽ റഹ്മാൻ
* സ്റ്റിൽസ് - കാഞ്ചൻ മുള്ളൂർക്കര
* എഡിറ്റിങ് - രഞ്ജൻ എബ്രഹാം
* പരസ്യകല - കോളിൻ ലിയോഫിൽ
* ചീഫ് അസോസിയേറ്റ് ഡയറക്ടർ - സലാം പാലപ്പെട്ടി
* അസോസിയേറ്റ് ഡയറക്ടർ - ടിനു പാപ്പച്ചൻ
* സംവിധാന സഹായികൾ - ടി.ആർ. പത്മനാഭൻ, നെൽസൺ, മജീദ് തോട്ടത്തിൽ
* പ്രൊഡക്ഷൻ മാനേജർ - സുരേഷ് മിന്തകരി, 
* പ്രൊഡക്ഷൻ കൺട്രോളർ - നന്ദു പൊതുവാൾ

## അവലംബം

## പുറത്തേക്കുള്ള കണ്ണികൾ
* ''വാദ്ധ്യാർ''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
അന്തരീക്ഷമർദ്ദ റെയിൽവേ

അന്തരീക്ഷമർദംകൊണ്ട് ഓടുന്ന വാഹനങ്ങൾക്ക് സഞ്ചരിക്കാൻ ഉണ്ടാക്കിയ റെയിൽപാതയാണ് **അന്തരീക്ഷമർദ റെയിൽവേ**.  1840-നും 1845-നും ഇടയ്ക്കാണ് അന്തരീക്ഷമർദം ഉപയോഗിച്ച് വാഹനങ്ങൾ ചലിപ്പിക്കാനുള്ള യത്നങ്ങൾ കാര്യക്ഷമമായി നടന്നത്. ഇതിന്റെ ഉപജ്ഞാതാക്കൾ ജേക്കബ് സമുദ(Jacob Samuda)യും എസ്. ക്ലാഗ്ഗും (S.Clagg) ആയിരുന്നു. പാളങ്ങളുടെ ഒത്തനടുക്ക് ഉടനീളത്തിൽ ഒരു കുഴൽവച്ച്, എയർ പമ്പ് (air pump) ഉപയോഗിച്ച് കുഴലിലെ വായു പുറത്തുകളഞ്ഞ് അതിൽ ഭാഗികശൂന്യത സൃഷ്ടിക്കുന്നു. കുഴലിനുള്ളിൽ കൊണ്ടിരിക്കത്തക്കവണ്ണമാണ് വാഹനത്തിന്റെ പിസ്റ്റൺ ഘടിപ്പിക്കുന്നത്. അന്തരീക്ഷമർദംകൊണ്ട് ഭാഗികശൂന്യതയുള്ള കുഴലിൽകൂടി പിസ്റ്റൺ മുന്നോട്ടു നീങ്ങുകയും വാഹനം ചലിക്കുകയും ചെയ്യുന്നു. ഇതാണ് അന്തരീക്ഷമർദ റെയിൽവാഹനത്തിന്റെ പ്രവർത്തനരീതി.

1843-ൽ അയർലണ്ടിൽ ഡാൽകെ (Dalkey)ക്കും കിങ്സ് ടൌണിനും ഇടയ്ക്ക് 3.5 കിലോമീറ്ററോളം നീളത്തിൽ ഇത്തരം ഒരു റെയിൽപാത സ്ഥാപിക്കപ്പെട്ടു. 1855-വരെ അതു പ്രവർത്തിച്ചു. ലണ്ടനിലും ക്ലോയിഡോണിലും ഈ സമ്പ്രദായം പരീക്ഷിക്കുകയുണ്ടായി. കൂടുതൽ സൌകര്യപ്രദമായ പ്രവർത്തനോപായങ്ങളുടെ ആവിർഭാവത്തോടെ അന്തരീക്ഷമർദവാഹനങ്ങൾ പുറംതള്ളപ്പെട്ടു.

## പുറംകണ്ണികൾ
*http://www.exetermemories.co.uk/em/_events/atmospheric_railway.php

വർഗ്ഗം:റെയിൽ ഗതാഗതം
അന്തരീക്ഷവിക്ഷോഭം

വായുവിന്റെ പ്രവാഹഗതിയിലെ അനിയതമായ ചുഴലികളാണ് **അന്തരീക്ഷവിക്ഷോഭം**. ഭിന്നസ്വഭാവത്തിലുള്ള വായുപിണ്ഡങ്ങൾ അന്യോന്യം കൂടിക്കലരുന്നതാണ് ഇത്തരം വിക്ഷോഭത്തിനു കാരണം. അന്തരീക്ഷത്തിലെ ഏറ്റവും താഴത്തെ വിതാനങ്ങളിൽ വിക്ഷോഭം ഒരു സാധാരണ പ്രക്രിയയാണ്. ഉയർന്ന വിതാനങ്ങളിൽ സംവഹനത്തിനു വിധേയമായ വായുപിണ്ഡങ്ങളുടെ മണ്ഡലം ഒഴിച്ചാൽ പൊതുവേ വിക്ഷോഭം അനുഭവപ്പെടുന്നില്ലെന്നു പറയാം. ഇടിമഴയ്ക്കു നിദാനമായ കാർമേഘങ്ങൾ, സാരമായ വിക്ഷോഭങ്ങളുടെ ഫലമായി രൂപം കൊള്ളുന്നവയാണ്. ജെറ്റ് സ്ട്രീമു (jet stream)കളിൽ വിക്ഷോഭരഹിതവും ക്രമപ്രവൃദ്ധവുമായ പ്രവാഹമാണുള്ളത്.

## കാരണം

അന്തരീക്ഷത്തിലെ ഒരു വിതാനത്തിൽനിന്നും മറ്റൊരു വിതാനത്തിലേക്ക് താപം, ആർദ്രത തുടങ്ങിയവ പകരുന്നതിന് വിക്ഷോഭം കാരണമാകുന്നു. തിരശ്ചീനമായ വിസരണം (diffusion) മാത്രമുള്ള ഒരന്തരീക്ഷത്തിൽ ഇന്നുള്ള കാലാവസ്ഥാപ്രകാരങ്ങൾ ഉണ്ടാകുമായിരുന്നില്ല. ഏറ്റവും താഴത്തെ ഏതാനും മീറ്റർ ഉയരംവരെ ഭൂമിയിൽനിന്നും താപം സംക്രമിച്ച് അത്യുഷ്ണമായിരിക്കും; അതിനുപരി ശൈത്യാവസ്ഥയും. ജലാശയങ്ങൾക്കുയരെ നീരാവി സംപൂർണമായ വായു തങ്ങിനിന്ന് തുടർന്നുള്ള ബാഷ്പീകരണം തടയുന്നതുമൂലം അന്തരീക്ഷമലിനീകരണം വർധിക്കും. ചുരുക്കത്തിൽ, അന്തരീക്ഷവിക്ഷോഭങ്ങൾ ജീവന്റെ നിലനില്പിനുതന്നെ അത്യന്താപേക്ഷിതമാണ്.

## കാറ്റിന്റെഗതി

സാധാരണയായി അന്തരീക്ഷവിക്ഷോഭം സൂര്യന്റെ ചായ്‌വ് അനുസരിച്ചുള്ള ദൈനികവ്യത്യാസം പ്രകടമാക്കുന്നു. ഭൂതലത്തിലെ ചെറിയ തോതിലുള്ള നിമ്നോന്നതികൾപോലും സാമാന്യമായ വിക്ഷോഭങ്ങൾക്കു പ്രേരകങ്ങളാണ്. എന്നാൽ അവ ഒരു നിശ്ചിത ഉയരത്തിനുമീതെ (ഏതാണ്ട് 500 മീ.) വ്യാപിച്ചു കാണുന്നില്ല.

അന്തരീക്ഷവിക്ഷോഭങ്ങൾമൂലം കാറ്റിന്റെ ഗതിയിൽ കീഴ്മേലുള്ള വലിവുകൾ ഉണ്ടായെന്നുവരാം. ഈ മേഖലകളിലൂടെ സഞ്ചരിക്കുന്ന വിമാനങ്ങളെ പ്രസ്തുത ഗതിമാറ്റം അല്പമായി ബാധിക്കുമെങ്കിലും അത് അപകടകരമല്ല. കാലാവസ്ഥാ പ്രവചനങ്ങൾക്കായി അന്തരീക്ഷസ്ഥിതിയെ വിശകലനം ചെയ്യുമ്പോൾ വ്യോമയാനത്തെ സ്വാധീനിക്കുന്ന വലിയ വിക്ഷോഭങ്ങളെ മാത്രമേ പരിഗണിക്കാറുള്ളു.

കടൽക്കാറ്റിനും കരക്കാറ്റിനും സ്വാധീനതയുള്ള തീരപ്രദേശങ്ങളിൽ അന്തരീക്ഷവിക്ഷോഭം മൂലമുള്ള സംവഹനം ഇടിമഴയുണ്ടാക്കുന്നു. സൂക്ഷ്മ അന്തരീക്ഷവിജ്ഞാന(Micro meteorology)ത്തിൽ അന്തരീക്ഷവിക്ഷോഭങ്ങൾക്ക് ഗണ്യമായ പ്രാധാന്യമുണ്ട്. താഴത്തെ വിതാനങ്ങളിൽ വായുവിന്റെ വിവിധ സ്വഭാവങ്ങൾ കൈമാറുന്നതിൽ വിക്ഷോഭങ്ങൾക്കാണ് മുഖ്യപങ്ക്.

## പുറംകണ്ണികൾ
*http://answers.yahoo.com/question/index?qid=1005081900006 
*http://www.casa.gov.au/scripts/nc.dll?WCMS:STANDARD::pc=PC_91477 
*http://www.popularmechanics.com/technology/aviation/safety/4327148

വർഗ്ഗം:ഭൗതികപ്രതിഭാസങ്ങൾ
താത്താർ ഭാഷ

ആൾടെയ്ക് ഭാഷാഗോത്രത്തിൽ ടർകിക് ഉപസമൂഹത്തിലെ ഉത്തര പശ്ചിമ ശാഖയായ കിപ്ഛാകിൽപ്പെട്ട ഒരു വികസിത ഭാഷയാണ് **താത്താർ ഭാഷ**. താർതാർ (Tartar) എന്ന പേരിലും ഈ ഭാഷ അറിയപ്പെടുന്നു. റഷ്യയിലും സൈബീരിയയിലുമായി 60 ലക്ഷത്തോളം ജനങ്ങൾ ഈ ഭാഷ സംസാരിക്കുന്നവരാണ്. 

കസാൻതാത്താറിൽ പ്രചാരത്തിലിരിക്കുന്ന മധ്യതാത്താർ, മധ്യവോൾഗയിലെ പശ്ചിമ (മിഷാരി) താത്താർ, സൈബീരിയയിൽ ഉപയോഗിക്കുന്ന പൂർവതാത്താർ എന്നിങ്ങനെ താത്താർ ഭാഷയെ മൂന്നായി വിഭജിച്ചിരിക്കുന്നു. പതിനെട്ടാം നൂറ്റാണ്ടിലാണ് താത്താർ ജനസമൂഹം റഷ്യയിൽ പ്രവേശിച്ചത്.  പത്തൊൻപതാം നൂറ്റാണ്ടിൽ പ്രാചീന താത്താർ ഭാഷയിൽനിന്ന് ആധുനിക താത്താർ സാഹിത്യഭാഷ ഉരുത്തിരിഞ്ഞു.

തുർക്കി ഭാഷയിലെ [e], [o], [ö] എന്നീ സ്വരങ്ങൾക്കു സമാനമായി താത്താർ ഭാഷയിൽ [i],[u],[ü] എന്നീ സ്വരങ്ങൾ ഉപയോഗിക്കുന്നു. ഈ ഭാഷയുടെ ലിപിവ്യവസ്ഥ അപൂർണമാണ്. ഏകാക്ഷരങ്ങളും ബഹ്വക്ഷരങ്ങളും വരുന്ന പദങ്ങളുടെ ആദ്യക്ഷരത്തിൽ ഓഷ്ഠ്യസ്വരം(ഃ) വരുന്നത്  ഈ ഭാഷയുടെ ഒരു പ്രത്യേകതയാണ്. വചനം, സംബന്ധവാചികൾ, വിശേഷണങ്ങൾ, വിധേയധർമം (predication), വിഭക്തി എന്നീ പ്രയോഗങ്ങൾ നാമ വിഭാഗത്തിൽ കാണുന്നു. വിശേഷണങ്ങൾക്ക് രൂപഭേദങ്ങളില്ല. ഏകരൂപം മാത്രമേ പ്രയോഗത്തിലുള്ളൂ. ആറ് വചനഭേദങ്ങൾ താത്താർ ഭാഷയിൽ കാണുന്നു. നിഷേധപ്രയോഗങ്ങൾ, കർത്തരി-കർമണി പ്രയോഗങ്ങൾ, അനുക്രമ വ്യവസ്ഥ, സർവനാമങ്ങൾ, വചനങ്ങൾ എന്നിവ മാറുമ്പോൾ ക്രിയകൾക്കു വരുന്ന രൂപഭേദങ്ങൾ എന്നിവയും വ്യാകരണപരമായ സവിശേഷതകളിൽപ്പെടുന്നു.

1927 വരെ അറബിലിപിയും 1939 വരെ റോമൻലിപിയും താത്താർ ഭാഷയിൽ ഉപയോഗിച്ചിരുന്നു. അതിനുശേഷം സിറിലിക് ലിപിവ്യവസ്ഥയാണ് തുടർന്നുവരുന്നത്.

## അവലംബം


വർഗ്ഗം:ഭാഷകൾ
ബാർബി

**ബാർബി** ലോക പ്രശസ്തമായ ഒരു പാവയാണ് .1959-ലാണ് ബാർബി പാവകൾ നിർമ്മിക്കാൻ തുടങ്ങിയത്.മാട്ടേൽ എന്ന അമേരിക്കൻ കമ്പനിയാണ് ബാർബി പാവകൾ നിർമ്മിച്ച് ലോകത്തെ കളിപ്പാട്ട വിപണിയെ കീഴടക്കിയത്.ബാർബി പാവയുടെ പിന്നിലുള്ള ആശയം വ്യവസായി ആയ റൂത്ത് ഹാൻഡ്‌ലർ എന്ന സ്ത്രീയാണ് രൂപപെടുത്തിയത്, അതിനവർക്ക് പ്രചോദനമായത് ഒരു ജർമ്മൻ പാവയായ ബിൽഡ് ലില്ലി ആയിരുന്നു.ഹാരോൾഡ് മാട്‌സൺ, റൂത്ത് ഹാൻഡ്‌ലർ,റൂത്ത് ഹാൻഡ്‌ലറുടെ ഭർത്താവ് ഏലിയറ്റ് ഹാൻഡ്‌ലർ എന്നിവർ ചേർന്ന് 1945 ൽ സ്ഥാപിച്ച  മാട്ടേൽ  കമ്പനി കോടികളുടെ ലാഭമാണ് ബാർബിയുടെ നിർമ്മാണത്തിലൂടെ നേടിയത്. 50 കൊല്ലത്തിലധികമായി പാവകളുടെ വിപണിയിലെ പ്രധാന സാന്നിധ്യമാണ് ബാർബി പാവ.എണ്ണമറ്റ വിവാദ വിഷയങ്ങളാണ് തന്റെ ചെറിയ വസ്ത്രങ്ങളിലൂടെയും തന്നെകുറിച്ചുള്ള അനുകരണങ്ങളിലൂടെയും ബാർബി പാവക്കുള്ളത്.

## Notes

## See also
*wikia:Barbie
*Barbie at YouTube
*Barbie.com
## അവലംബം


വർഗ്ഗം:കളിപ്പാട്ടങ്ങൾ
അന്തർജലീയധ്വാനികം

ജലാന്തർഭാഗത്തെ ശബ്ദത്തിന്റെ ഉത്പാദനം, സഞ്ചരണം, ഗ്രഹണം എന്നീ പ്രക്രിയകളെക്കെറിച്ച് പ്രതിപാദിക്കുന്ന ശാസ്ത്രശാഖയാണ് **അന്തർജലീയധ്വാനികം**.  ജലത്തിൽ പ്രകാശ-റേഡിയോ തരംഗങ്ങളെപ്പോലെ ശബ്ദതരംഗങ്ങൾ അവശോഷിക്കപ്പെടാത്തതിനാൽ, നന്നേ കുറഞ്ഞതും വളരെ കൂടിയതുമായ ആവൃത്തികളുള്ള അൾട്രാസോണിക (ultrasonic) തരംഗങ്ങൾ ജലപാളികൾക്കിടയിലൂടെ ബഹുദൂരം സഞ്ചരിക്കുന്നു. ആഴമാപനം, ദിശാനിർണയം, വാർത്താവിനിമയം തുടങ്ങിയവയ്ക്കു മറ്റു ഗവേഷണങ്ങൾക്കും ഈ ശബ്ദതരംഗങ്ങളെ പ്രയോജനപ്പെടുത്താം.

## ജലത്തിലെ ശബ്ദവേഗം

ജലത്തിൽ ശബ്ദവേഗം സെക്കന്റിൽ 1450 മുതൽ 1570 വരെ മീറ്റർ ആണ്. വായുവിൽ ഇത് 30 മീറ്റർ ആണ്. ഈ വേഗം ജലത്തിന്റെ താപം, ലവണത, മർദം എന്നിവയെ ആശ്രയിച്ചിരിക്കുന്നു. പ്രധാനഘടകം താപമാണ്. 1ബ്ബഇ താപവ്യത്യാസത്തിന് ആനുപാതികമായി ശബ്ദവേഗം 4.5 മീറ്റർ/സെക്കന്റ് എന്ന തോതിൽ കൂടുകയോ കുറയുകയോ ചെയ്യുന്നു. 1/1,000 ലവണത ശബ്ദവേഗത്തിൽ വരുത്തുന്ന വ്യത്യാസത്തിന്റെ തോത് 1.3 മീറ്റർ/സെക്കന്റ് ആണ്. ആഴമടിസ്ഥാനമാക്കിയുള്ള വേഗവ്യത്യാസം 100 മീ. ന് 1.7/സെക്കന്റ് എന്ന നിരക്കിലുമാണ്. ഒരു പ്രത്യേക സ്ഥലത്തെ ശബ്ദവേഗം കണക്കാക്കുന്നത് അവിടത്തെ താപം, ലവണത, മർദം എന്നിവയെല്ലാം പരിഗണിച്ചായിരുന്നു. എന്നാൽ ഇന്നു ശബ്ദമാപനത്തിന് വെലോസിറ്റോമീറ്റർ (Velocitometer) പ്രചാരത്തിൽ ആയിട്ടുണ്ട്.

## ശബ്ദവാഹികൾ

സൂര്യപ്രകാശമേറ്റ് ഉപരിതലജലം ചൂടാവുന്നു. ക്രമേണ ഈ ചൂട് കീഴ്ത്തട്ടുകളിലേക്കു വ്യാപിക്കുന്നു. താപ വ്യത്യാസം മറ്റു ഭൌതിക-രാസഗുണങ്ങളെ ബാധിക്കുന്നതോടെ സമുദ്രജലം വേർതിരിച്ചറിയാവുന്ന അനേകം ജലപാളികളായിത്തീരുന്നു. പ്രത്യേക ജലപാളികളിൽ ശബ്ദവേഗം താരതമ്യേന അധികമായിരിക്കും. ഇത്തരം പാളികളെ ശബ്ദവാഹിക(Sound channel)ളെന്നു വിളിക്കുന്നു.

## സൊഫാർ സമ്പ്രദായം

ശബ്ദവാഹികകളെ ഉപയോഗപ്പെടുത്തിക്കൊണ്ടാണ് സൊഫാർ സമ്പ്രദായ(Sofar=sound fixing & ranging system)ത്തിന്റെ സംവിധാനം. അപായത്തിൽപെടുന്ന നാവികർക്കും വൈമാനികർക്കും അടിയന്തര സഹായമെത്തിക്കുന്നതിൽ സൊഫാറിന്റെ സേവനം പ്രയോജനപ്പെടുന്നു. സമുദ്രത്തിലെ ശബ്ദതരംഗങ്ങളെ ഗ്രഹിച്ച് അവയെ ശബ്ദവാഹികളിലൂടെ കടത്തി കരയിൽ സ്ഥാപിച്ചിട്ടുള്ള സ്വനഗ്രാഹികളിൽ എത്തിച്ചുകൊടുക്കുവാൻ കഴിവുള്ള വൈദ്യുതബോയികൾ സമുദ്രത്തിൽ പലയിടങ്ങളിലായി പ്രവർത്തിപ്പിക്കുന്നു. ശബ്ദവാഹികപാളികളുടെ ആഴം വ്യത്യാസപ്പെട്ടാൽ തദനുസരണം സ്ഥാനവ്യതിചലനം വരുത്തുവാൻ ഉള്ള കഴിവും ഈ ഉപകരണങ്ങൾക്കുണ്ടായിരിക്കും. അപകടത്തിൽപെട്ട കപ്പലുകൾക്കും വിമാനങ്ങൾക്കും, നിശ്ചിത ആഴത്തിലെത്തി സ്ഫോടനവിധേയമാവുന്ന ചെറുബോംബുകൾ വെള്ളത്തിൽ ഇടാവുന്നതാണ്. സ്ഫോടനത്തിന്റെ ശബ്ദം ബോയികൾ സത്വരം ഗ്രഹിച്ച് ശബ്ദവാഹികകളിലൂടെ പ്രക്ഷേപണം ചെയ്യുകയും, കരയിലെ സ്വനഗ്രാഹികൾ വളരെ പെട്ടെന്ന് ഈ ശബ്ദതരംഗങ്ങളെ രേഖപ്പെടുത്തുകയും ചെയ്യുന്നു. സഹായനടപടികൾ ഉടനടി എത്തിക്കുവാൻ ഇവ സഹായിക്കുന്നു.

## ഇതുകൂടികാണുക
*അക്കൗസ്റ്റിക്സ്

## പ്പുറംകണ്ണികൾ
*http://www.pmel.noaa.gov/vents/acoustics/tutorial/tutorial.html 
*http://www.fas.org/man/dod-101/sys/ship/acoustics.htm 
*http://www.oceanlink.info/oinfo/acoustics/acoustics.html
*http://www.outreach.psu.edu/programs/underwater-acoustics/
ജോസഫ് ലിസ്റ്റർ

**ജോസഫ് ലിസ്റ്റർ** (1827-1912) –അണുവിമുക്ത ശസ്ത്രക്രിയയുടെ (antiseptic surgery) ഉപജ്ഞാതാവ്. കാർബൊളിക് ആസിഡ് എന്ന രാസപദാർഥത്തിന്റെ അണുനാശക സ്വഭാവം മനസ്സില്ലാക്കി , അത് ഉപയോഗിച്ച് ശസ്ത്രക്രിയോപകരണങ്ങളും , മുറിവുകളും വൃത്റ്റിയാക്കുക വഴി  അണുബാധവിമുക്തവും സുരക്ഷിതവുമായ ശസ്ത്രക്രിയകൾ പ്രചാരത്തിലായതാണ്  ലിസ്റ്റ്ർ വരുത്തിയ വിപ്ളവം.
ലോക ചരിത്രത്തെ ഏറ്റവും സ്വാധീനിച്ച നൂറു വ്യക്തികളുടെ ഹ്രസ്വ ചരിത്രമാണ് ദ ഹൻഡ്രഡ്എന്ന പേരിൽ മൈക്കിൾ ഹാർട്ട് 1978ൽ പ്രസിദ്ധീകരിച്ച പുസ്തകം . ഈ പട്ടികയിൽ അറുപതാം സ്ഥാനത്ത് ലിസ്റ്ററിന്റെ പേരാണുള്ളത്.

## അണുബാധ പ്രചരിച്ചിരുന്ന കാലം.
ഡോക്ടർമാർ രോഗികളെ പരിശോധിക്കുന്നതിനു മുൻപും ശേഷവും കൈകൾ കഴുകുന്ന സമ്പ്രദായം പോലുമുണ്ടായിരുന്നില്ല ലിസ്റ്റർ വൈദ്യശാസ്ത്ര പഠിതാവാകുന്ന കാലത്ത്. മുറിവുകൾ തുന്നുകയോ മറ്റ് ശസ്ത്രക്രിയകൾ നടത്തുകയോ ചെയ്യുമ്പോൾ മുറിവു കഴുകി വൃത്തിയാക്കുക എന്നത് കേട്ട് കേൾവി പോലുമില്ലാതിരുന്ന കാലം.
## ലിസ്റ്ററിന്റെ സംഭാവന
സർജറി വിഭാഗത്തിൽ അധ്യാപകനായി ജോലിചെയ്യുമ്പോൾ ലൂയി പാസ്ചറുടെ അണുജന്യരോഗ സിദ്ധാന്തത്തെക്കുറിച്ച് ലിസ്റ്റർ മനസ്സില്ലാക്കി. രോഗാണു നാശത്തിനു പാസ്റ്റ്ർ നിർദ്ദേശിച്ച ഉപാധികളിലൊന്നായ രാസം (chemical പരീഷൈച്ചു നോക്ക്ക്കാൻ ലിസ്റ്റ്ർ തീരുമാനിച്ചു.

മലസംസ്ക്കരണ വേളകളിലെ (sewage treatment) ദുർഗന്ധമകറ്റാൻ ഉപയോഗിച്ചിരുന്ന കാർബോളിക് ആസിഡ് ലിസ്റ്റർ അണുനാശിനിയായി പരീകഹിച്ചു. ഉപകരണങ്ങളിലും  , മുറിവുകളിലും  , മുറിവുകെട്ടുകളിലും (wound dressings) ഈ പദാർഥം തെളിച്ചു.  അതികഠിന രോഗാണു ബാധ (gangrene) ഗണ്യമായി കുറയുന്നതായി ലിസ്റ്റ്ർ കണ്ടെത്തി. വയറ്റാട്ടികൾ(midwives) പ്രസവങ്ങൾ കൈകാര്യം ചെയ്യുമ്പോൾ ശിശുമരണ നിരക്ക് കുറഞ്ഞിരിക്കുകയും ഡോക്ടർമാർ പ്രസവമെടുക്കുമ്പോൾ മരണനിരക്ക് ഉയർന്നിരിക്കുകയും ചെയ്യുന്നതായി ലിസ്റ്റർ നിരീക്ഷിച്ചു.അതിന്റെ കാരണവും ലിസ്റ്റർ ഉടൻ മനസ്സില്ലാക്കി. വയറ്റാട്ടികൾ ഒരോ പ്രസവമെടുത്ത് കഴിയുമ്പോഴും കൈകൾ കഴുകുമായിരുന്നു. എന്നാൽ ഡോക്ടർമാരാകട്ടെ നേരെ അടുത്ത രോഗിയിലേക്ക് പോകുന്നു.
തന്റെ കീഴീലുള്ള സർജ്ന്മാർ വൃത്തിയുള്ള വസ്ത്രവും കൈയ്യുറകളും ധരിക്കാനും ശസ്ത്രക്രിയക്ക് മുമ്പും പിമ്പും കൈകൾ കഴുകുവാനും ലിസ്റ്റർ നിർദ്ദേശിച്ചു.കൂടാതെ ഉപകരണങ്ങളല്ലും മുറികളിലും നാശിനി തെളിക്കാനും തുടങ്ങി.

ലിസ്റ്ററീൻ എന്ന ബ്രാൻഡ് അണുനാശിനി ഇദ്ദേഹത്തിന്റെ ബഹുമാനാർഥം നാമകരണം ചെയ്യപ്പെട്ടതാണ്.ഒരു ജീനസിലുള്ള ബാക്ടീരിയയും ഇദ്ദേഹത്തിന്റെ ബഹുമാനാർഥം ഉണ്ട്.Listeria .

വർഗ്ഗം:1912-ൽ മരിച്ചവർ
വർഗ്ഗം:കോപ്ലി മെഡൽ നേടിയവർ
വർഗ്ഗം:റോയൽ സൊസൈറ്റിയുടെ അംഗങ്ങൾ
വർഗ്ഗം:1827-ൽ ജനിച്ചവർ
പി.ടി. അബ്ദുറഹ്മാൻ

thumb|right|പി.റ്റി. അബ്ദുറഹിമാൻ
ഒരു മലയാളകവിയും ഗാനരചയിതാവുമായിരുന്നു **പി.ടി. അബ്ദുറഹ്മാൻ**. മാപ്പിള ഗാനങ്ങളിലൂടെ പി.ടി. അബ്ദുറഹ്മാൻ കൂടുതൽ ശ്രദ്ധിക്കപ്പെട്ടു. തേൻതുള്ളി എന്ന ചിത്രത്തിൽ കെ. രാഘവൻ മാസ്റ്റർ സംഗീതം നൽകി വി.ടി. മുരളി ആലപിച്ച പി.ടിയുടെ പ്രശസ്തഗാനമാണ് "ഓത്തുപള്ളീലന്ന് നമ്മൾ..." എന്നു തുടങ്ങുന്ന ഗാനം. ഓത്തു പള്ളീലന്നു നമ്മൾ എന്ന്   തുടങ്ങുന്ന  കവിത പി ടി അബ്ദുറഹ്‍മാൻ എഴുതിയപ്പോൾ അതിന്  ഗസൽ  ആലാപനത്തിന്റെ ശൈലിയിൽ സംഗീത സംവിധാനം നിർവഹിച്ചു പാടിയത് സംഗീത സംവിധായകനും ഗായകനുമായിരുന്ന വടകര കൃഷ്‌ണദാസ് ആയിരുന്നു. പിന്നീടാണ് അത് രാഘവൻ മാഷുടെ സംഗീത സംവിധാനത്തിൽ മുരളിയുടെ ശബ്ദത്തിൽ ചലച്ചിത്രത്തിൽ എത്തുന്നത്.  
കവിതാസമാഹാരങ്ങൾക്കു പുറമെ ആറ് ചലച്ചിത്രങ്ങൾക്കായി പതിനേഴ് ഗാനങ്ങളും രണ്ടു ആൽബങ്ങൾക്കായി നാലു ഗാനങ്ങളും എഴുതി.  കിസ്സ, കെസ്സ്, കത്ത്, ബദർ, മാല തുടങ്ങി മാപ്പിളപ്പാട്ടിന്റെ വിവിധ ശാഖകളിലായി 1500ൽ പരം ഗാനങ്ങളാണ് പി ടി എഴുതിയത്. മലയാളത്തിൽ ഏറ്റവും കൂടുതൽ മാപ്പിളപ്പാട്ടുകൾ രചിച്ച കവി കൂടിയാണ് പി ടി എന്ന വടകരക്കാരൻ. .

## ജീവിതരേഖ
1940  മെയ് 15 ന് കോഴിക്കോട് ജില്ലയിലെ വടകരയിൽ എ.വി. ഇബ്രാഹീമിന്റെയും പി.ടി. ആയിഷയുടേയും മകനായി ജനനം.സ്കൂൾ പഠനത്തിനു ശേഷം മലബാർ മാർക്കറ്റ് കമ്മിറ്റി ഓഫീസിൽ ജോലിനോക്കി. ആകാശവാണിക്ക് വേണ്ടി നിരവധി ഗാനങ്ങൾ എഴുതിയിട്ടുണ്ട്.
;കുടുംബം
ഭാര്യ കുഞ്ഞായിശ. ഇവർക്ക് മക്കളില്ല.

## കവിതാസമാഹരങ്ങൾ
പി.ടി. അബ്ദുറഹ്മാന്റെ പ്രധാന കാവ്യസമാഹാരങ്ങൾ ഇവയാണ്:
*നീലദർപ്പണം
*രാഗമാലിക
*യാത്രികർക്ക് വെളിച്ചം
*വയനാടൻ തത്ത
*സുന്ദരിപ്പെണ്ണും സുറുമകണ്ണും
*ഒരു ഇന്ത്യൻ കവിയുടെ മനസ്സിൽ

## ഖണ്ഡകാവ്യം
*കറുത്തമുത്ത്

## ഗാനങ്ങൾ എഴുതിയ ചലച്ചിത്രങ്ങൾ
*തേൻതുള്ളി-(ഓത്തുപള്ളിയിലന്നു നമ്മൾ...)-1979
*പതിനാലാം രാവ് -(പെരുത്തു മൊഞ്ചുള്ളൊരുത്തി..)-1979
*ഞാൻ കാതോർത്തിരിക്കും (മധുരിക്കും തേൻ കനി..)-1986
*ഉൽപത്തി (ഇലാഹി...)-1984
*കണ്ണാടിക്കൂട്-1983
*മുഹമ്മദും മുസ്തഫയും-1978
## പുരസ്കാരങ്ങൾ
*എൻ.എൻ. കക്കാട് പുരസ്കാരം
*ചങ്ങമ്പുഴ പുരസ്കാരം.
*കുവൈത്ത് കൾചറൽ സെന്ററിന്റെ സി.എച്ച്. അവാർഡ്
*ദുബൈ മലയാളികൾ നൽകിയ മാല അവാർഡ്

## അവലംബം

വർഗ്ഗം:1940-ൽ ജനിച്ചവർ
വർഗ്ഗം:മേയ് 15-ന് ജനിച്ചവർ
വർഗ്ഗം:മലയാളകവികൾ
വർഗ്ഗം:മാപ്പിളപ്പാട്ട് രചയിതാക്കൾ
വർഗ്ഗം:മലയാളചലച്ചിത്രഗാനരചയിതാക്കൾ
വർഗ്ഗം:കോഴിക്കോട് ജില്ലയിൽ ജനിച്ചവർ
തായ്‌പെയ്

തയ്‌വാന്റെ (റിപ്പബ്ളിക് ഒഫ് ചൈന) തലസ്ഥാനമാണ് **തയ് പെയ്****Taipei City** () . തയ്‌വാനിലെ ഏറ്റവും വലിയ നഗരവും ദ്വീപിലെ മുഖ്യ വാണിജ്യ-വ്യാവസായിക-സാംസ്കാരിക കേന്ദ്രവും തയ്പെയ് ആണ്. തൈപേ, തൈബീ എന്നീ പേരുകളിലും ഇതറിയപ്പെടുന്നുണ്ട്. ചൈനാക്കടലിൽ സ്ഥിതിചെയ്യുന്ന തയ്‌വാൻ ദ്വീപിന്റെ വടക്ക് ഭാഗത്തായി, താൻസൂയി നദിയുടെ കിഴക്കൻ കരയിലാണ് തയ്പെയുടെ സ്ഥാനം. പ്രത്യേക പദവിയും അധികാരങ്ങളുമുള്ള മുനിസിപ്പാലിറ്റിയാണ് തയ്പെയ്. ജനസംഖ്യ: 2.69 ദശലക്ഷം (2001).

തയ്‌വാൻ ദ്വീപിന്റെ വടക്ക് ഭാഗത്തുള്ള പർവതങ്ങൾ ചൂഴ്ന്ന താഴ്വാരപ്രദേശത്താണ് തയ്പെയ് നഗരം സ്ഥിതിചെയ്യുന്നത്. കടൽത്തീരത്തു നിന്ന് ഏതാണ്ട് 40 കി.മീ. ഉള്ളിലായാണ് ഇതിന്റെ സ്ഥാനം. ജനുവരിയിൽ 15.3&nbsp;°C-ഉം ജൂലായിൽ 28.5&nbsp;°C-ഉം ശരാശരി താപനിലയനുഭവപ്പെടുന്നു; ശരാശരി വാർഷിക വർഷപാതം: 2128 മി.മീ. ധാരാളം റോഡുകളും ഹൈവേകളും നഗരത്തിലൂടെ കടന്നു പോകുന്നു. ചീ ലുങ് ആണ് തുറമുഖം. തയ്‌വാനിലെ അന്താരാഷ്ട്ര വിമാനത്താവളത്തെ (ചിയാങ് കൈഷക്) കൂടാതെ ഒരു ആഭ്യന്തര വിമാനത്താവളവും ഇവിടെ പ്രവർത്തിക്കുന്നു. 

1700-കളിൽ ഒരു ചെറിയ വാണിജ്യ കേന്ദ്രമായി രൂപം കൊണ്ട തയ്പെയ് ഇന്ന് നാഷണലിസ്റ്റ് ചൈനയിലെ പ്രധാന രാഷ്ട്രീയ-സാമ്പത്തിക-സാംസ്കാരിക കേന്ദ്രമായി വികസിച്ചിരിക്കുന്നു. വസ്ത്രങ്ങൾ, രാസവസ്തുക്കൾ, ഗതാഗതോപകരണങ്ങൾ, സംസ്കരിച്ച ഭക്ഷ്യ വസ്തുക്കൾ, യന്ത്രസാമഗ്രികൾ, തടി-ലോഹ ഉപകരണങ്ങൾ, ശുദ്ധീകരിച്ച പെട്രോളിയം, ഇലക്ട്രിക്കൽ-ഇലക്ട്രോണിക് ഉപകരണങ്ങൾ എന്നിവയാണ് മുഖ്യ വ്യാവസായികോത്പന്നങ്ങൾ.

ബുദ്ധവിഹാരങ്ങൾ, ഹ്വാകാങ് മ്യൂസിയം, ദ് നാഷണൽ മ്യൂസിയം ഒഫ് ഹിസ്റ്ററി, ദ് നാഷണൽ തയ്‌വാൻ സയൻസ് ഹാൾ, ദ് നാഷണൽ പാലസ് മ്യൂസിയം, ദ് നാഷണൽ തയ്വാൻ ആർട്സ്  സെന്റർ, നാഷണൽ സെൻട്രൽ ലൈബ്രറി തുടങ്ങിയ സ്ഥാപനങ്ങൾ തയ്പെയ്ക്ക് മുതൽക്കൂട്ടായി വർത്തിക്കുന്നു. ഇവയിൽ നാഷണൽ പാലസ് മ്യൂസിയം ചൈനീസ് കലാരൂപങ്ങളുടെ ഏറ്റവും വിപുലമായ ശേഖരം എന്ന നിലയിൽ വിശ്വപ്രശസ്തി ആർജിച്ചിരിക്കുന്നു. കമ്യൂണിസ്റ്റ് അധിനിവേശത്തിനു തൊട്ടുമുൻപ് വൻകരഭാഗത്തെ വിവിധ സാംസ്കാരികകേന്ദ്രങ്ങളിൽ നിന്ന് കടത്തി മാറ്റിയവയാണ് ഈ ശേഖരത്തിലെ ഏറിയ പങ്കും.

ഫു-ജിൻ കാതലിക് സർവകലാശാല (1963) നാഷണൽ ചെങ്ചി സർവകലാശാല (1927), നാഷണൽ തയ് വാൻ സർവകലാശാല (1928), ഷു ചോ സർവകലാശാല (1900), മറ്റ് വിഷയാധിഷ്ഠിത കോളജുകൾ തുടങ്ങിയവ തയ് പെയ് നഗരത്തിലെ വിദ്യാഭ്യാസ മേഖലയെ സമ്പന്നമാക്കുന്നു. 

ലോകത്തെ ജനസാന്ദ്രതയേറിയ നഗരങ്ങളിൽ ഒന്നാണ് തയ് പെയ്. 1949 മുതൽ ചൈനയിൽ നിന്നുള്ള കുടിയേറ്റം ഇവിടെ ഗണ്യമായ ജനസംഖ്യാപെരുപ്പത്തിനു വഴിയൊരുക്കി. 1886-ൽ തയ്‌വാൻ പ്രവിശ്യാപദവി ലഭിച്ചതോടെ 1891-ൽ തയ്പെയ് അതിന്റെ തലസ്ഥാനമായി മാറി. 1895-ൽ തയ്‌വാൻ ജപ്പാനു കൈമാറ്റം ചെയ്യപ്പെട്ടു. തുടർന്ന് നഗരം ജാപ്പനീസ് ഗവർണർ ജനറലിന്റെ ആസ്ഥാനമാവുകയും നഗരനാമധേയം 'തയ്ഹോകു' (Taihoku) എന്നായി മാറുകയും ചെയ്തു. 1895 മുതൽ 1945 വരെയുള്ള ജാപ്പനീസ് ഭരണകാലത്ത് തയ്പെയിൽ വികസനത്തിന്റേയും ആധുനികവത്കരണത്തിന്റേയും ഒരു തരംഗം തന്നെയുണ്ടായി. ഈ കാലഘട്ടത്തിൽ ചുറ്റുമതിലുകൾ പൊളിച്ചുമാറ്റി നഗരത്തിന്റെ ഭൂരിഭാഗവും പുതുക്കിപ്പണിയുകയും പുതിയ തെരുവുകൾ നിർമ്മിക്കുകയും ചെയ്തു. 1945-ൽ തയ്വാൻ ചൈനയ്ക്കു തിരിച്ചു കിട്ടിയതോടെ തയ്പെയ് വീണ്ടും പ്രവിശ്യാ ആസ്ഥാനമായി മാറി.

  
വൻകര ഭാഗം കമ്യൂണിസ്റ്റ് ഭരണത്തിലായതിനെ തുടർന്ന്, 1949-ൽ നാഷണലിസ്റ്റ് ഗവൺമെന്റ് ഒഫ് ചൈനയുടെ താത്കാലിക ആസ്ഥാനമായി തയ്പെയ്യെ തിരഞ്ഞെടുത്തു. നഗരവികേന്ദ്രീകരണ നയത്തിന്റെ ഭാഗമായി 1958-ൽ പ്രവിശ്യാ ഭരണകൂടം തയ്പെയിൽ നിന്ന് മധ്യതയ് വാനിലെ ചാങ്സിങിലേക്കു മാറ്റി സ്ഥാപിച്ചു. 1968-ലാണ് കേന്ദ്രഭരണകൂടം നേരിട്ടു നിയന്ത്രിക്കുന്ന ഒരു പ്രത്യേക മുനിസിപ്പാലിറ്റിയായി തയ്പെയ് പ്രഖ്യാപിക്കപ്പെട്ടത്.

## അവലംബം


വർഗ്ഗം:തായ്‌വാൻ
വർഗ്ഗം:ഏഷ്യയിലെ തലസ്ഥാനങ്ങൾ
വർഗ്ഗം:തായ്‌പെയ്
ഹിന റബ്ബാനി ഖർ

**ഹിന റബ്ബാനി ഖർ** (ജനനം-19 ജനുവരി 1977) പാകിസ്താനിലെ മുൾട്ടാനിലാണ് ജനിച്ചത്.പാകിസ്താന്റെ ആദ്യ വനിതാ വിദേശകാര്യമന്ത്രിയാണ്.
## ജീവിതരേഖ
പാക് പഞ്ചാബിലെ പഴയ രാഷ്ട്രീയനേതാവ് ഗുലാം നൂർ റബ്ബാനിയുടെ മകളാണ്. പഞ്ചാബ് ഗവർണറായിരുന്ന ഗുലാം മുസ്തഫ ഖർ ഹിനയുടെ അമ്മാവനാണ്. ലാഹോർ സർവകലാശാലയിൽനിന്ന് മാനേജ്‌മെൻറ് സയൻസിൽ ബിരുദവും അമേരിക്കയിലെ മസാച്ചുസെറ്റ്‌സ് സർവകലാശാലയിൽനിന്ന് ടൂറിസം-ആതിഥ്യം എന്നീ വിഷയങ്ങളിൽ ബിരുദാനന്തരബിരുദവും കരസ്ഥമാക്കി.പിതാവ് ഗുലാം നൂർ റബ്ബാനിയുടെ പ്രേരണപ്രകാരം പിന്നീട് രാഷ്ട്രീയത്തിലേക്ക് വന്നു.പാക് മുസ്‌ലിംലീഗിലായിരുന്നു ഹിന പിന്നീട് 2008-ലെ തിരഞ്ഞെടുപ്പിനു മുമ്പ് പാകിസ്താൻ പീപ്പിള്സ്ഹ പാര്ട്ടിയിൽ ചേർന്നു. അക്കൊല്ലത്തെ ആഗോള സാമ്പത്തികഫോറം, ലോകത്തിന്റെ വാഗ്ദാനമായി വിശേഷിപ്പിച്ച യുവനേതാക്കളുടെ പട്ടികയിൽ ഹിന റബ്ബാനി ഖറിന്റെ പേരുമുണ്ടായിരുന്നു. വ്യവസായിയായ ഫിറോസ് ഗുല്സടറാണ് ഹിനയുടെ ഭർത്താവ്.

## അവലംബം


വർഗ്ഗം:പാകിസ്താനിലെ മന്ത്രിമാർ
വർഗ്ഗം:പാകിസ്താനിലെ രാഷ്ട്രീയപ്രവർത്തകർ
വർഗ്ഗം:1977-ൽ ജനിച്ചവർ
സൂക്ഷ്മകൃഷി

ആധുനിത സാങ്കേതികവിദ്യയും സ്ഥലത്തിൽനിന്നും ലഭിച്ച വിവരശേഖരവും ഉപയോഗിച്ച് ശരിയായ കാര്യങ്ങളെ ശരിയായ സ്ഥലത്ത്, ശരിയായ സമയത്ത് ചെയ്യുവാനുള്ള ഒരു ആശയമാണ് **സൂക്ഷ്മ കാർഷികരീതി** അല്ലെങ്കിൽ **സൂക്ഷ്മ കൃഷിസമ്പ്രദായം**. **കൃത്യത കൃഷി** എന്നും ഇതറിയപ്പെടുന്നു.  കുറച്ച് ജലവും കുറച്ച് വളവും കുറച്ച് അധ്വാനവും കൊണ്ട് കൂടുതൽ വിളവുണ്ടാക്കുന്ന ഈ പ്രസിഷൻ സാങ്കേതികത  ഇസ്രായേലിന്റെ സംഭാവനയാണ്. കൃത്രിമ കാർഷികരീതികളും രാസവളം, കീടനാശിനി എന്നിവയുടെ ഉപയോഗം കുറച്ചുകൊണ്ടുമുള്ള കൃഷിരീതിയാണിത്. ഇതിനായി ചെടികൾക്കാവശ്യമായ വെള്ളവും‌ പോഷകങ്ങളും‌ പരിചരണവും‌ കൃത്യസമയത്ത് കൃത്യമായ അളവിൽ‌ നൽകുന്നു. ചെടികളെ പ്രത്യേകം തയ്യറാക്കിയ തണൽപ്പുരകളിൽ സൂക്ഷിച്ച് പ്രത്യേക പരിചരണം നൽകി വളർത്തിയെടുക്കുന്നു. ഇന്ത്യയിൽ തമിഴ്നാട്ടിലും മറ്റും ഇത് വിജയകരമായി നടപ്പാക്കിയിട്ടുണ്ട്. 

## അവലംബം



വർഗ്ഗം:കൃഷിരീതികൾ
അന്തരീക്ഷവിജ്ഞാനം

അന്തരീക്ഷ പ്രക്രിയകളുടെ ഭൗതികവും ഗതീയവുമായ ഗുണവിശേഷങ്ങളെക്കുറിച്ചു പഠനം നടത്തുന്ന ശാസ്ത്രശാഖയാണ് **അന്തരീക്ഷവിജ്ഞാനം**. നിരീക്ഷണ-പരീക്ഷണാധിഷ്ഠിതവും സിദ്ധാന്തപരവുമായ അറിവുകളെ കൂട്ടിയിണക്കി, അന്തരീക്ഷത്തിലെ പ്രതിഭാസങ്ങളെ വിവേചിക്കുവാനുള്ള പ്രവിധികളാണ് അന്തരീക്ഷവിജ്ഞാനീയം ഉൾക്കൊള്ളുന്നത്. കര, കടൽ, അന്തരീക്ഷം എന്നിവയ്ക്കിടയ്ക്കുള്ള അന്യോന്യ പ്രക്രിയകളും ഇതിന്റെ പരിധിയിൽപെടുന്നു.

ആർദ്രോഷ്ണാവസ്ഥാനിരീക്ഷണത്തിലൂടെയുള്ള കാലാവസ്ഥാസൂചന പ്രായോഗികപ്രാധാന്യമുള്ളതാണ്. അന്തരീക്ഷസ്ഥിതി സ്ഥലകാലഭേദമനുസരിച്ച് അനുസ്യൂതം മാറിക്കൊണ്ടിരിക്കുന്നു. വായുമണ്ഡലത്തിലെ താപം, ഈർപ്പനില, മർദം, സാന്ദ്രത, കാറ്റിന്റെ ദിശ, വേഗം എന്നിവയാണ് അന്തരീക്ഷസ്ഥിതിയെ സ്വാധീനിക്കുന്ന ഘടകങ്ങൾ; ഇവയുടെ നിരീക്ഷണവും രേഖപ്പെടുത്തലുമാണ് അന്തരീക്ഷ വിജ്ഞാനത്തിന്റെ അടിസ്ഥാനം.

ഒരു നിയതകാലയളവിലെ ആർദ്രോഷ്ണാവസ്ഥയുടെ മാധ്യ-സ്ഥിതിയാണ് കാലാവസ്ഥ. അന്തരീക്ഷസ്ഥിതിയുടെ ചരിത്രപരമായ അവലോകനമാണ് കാലാവസ്ഥാവിജ്ഞാനീയം (Climatology). കാലാവസ്ഥാപ്രകാരങ്ങളുടെ വികാസപരിണാമങ്ങൾ വിശ്ലേഷിക്കുന്ന ഉപശാഖയാണ് സാമാസിക-അന്തരീക്ഷ വിജ്ഞാനം (Synoptic Meteorology).

## ഇതുകൂടികാണുക
*അന്തരീക്ഷം

## പുറംകണ്ണികൾ
* http://www.imd.gov.in/doc/learn-meteorology.htm
* http://www.imd.gov.in/
* http://www.wxdude.com/page1.html 
* http://www.imdchennai.gov.in/ 

വർഗ്ഗം:ഭൗതികശാസ്ത്രം
വർഗ്ഗം:അന്തരീക്ഷശാസ്ത്രം
സ്ക്രിപ്റ്റിങ്ങ് ഭാഷ

സോഫ്റ്റ്‌വെയർ ആപ്ലിക്കേഷനുകളെ നിയന്ത്രിക്കുവാനോ, പ്രവർത്തിപ്പിക്കുവാനോ, അവക്കുള്ളിൽ നിന്നുകൊണ്ട് ഏതെങ്കിലും തരത്തിലുള്ള പ്രവർത്തനം നടത്തുവാനോ ഉപയോഗിക്കുന്ന പ്രോഗ്രാമിങ്ങ് ഭാഷകൾക്കാണ് **സ്ക്രിപ്റ്റിങ്ങ് ഭാഷ** അഥവാ **സ്ക്രിപ്റ്റ് ഭാഷ** എന്നു പറയുന്നത്. എക്സ്റ്റെൻഷൻ ഭാഷ എന്നും ഇവക്ക് പറയും.

സ്ക്രിപ്റ്റിങ്ങ് ഭാഷകൾ വളരെ വിരളമായേ കമ്പൈൽ ചെയ്യപ്പെടാറുള്ളൂ, സാധാരണഗതിയിൽ അവ ഇന്റർപ്രെറ്റ് ചെയ്യപ്പെടാറണുള്ളത്. ഇതിന് അപവാദങ്ങളുണ്ട്, ഉദാഹരണത്തിന് ഗൂഗിൾ ക്രോമിന്റെ കൂടെയുള്ള ജാവാസ്ക്രിപ്റ്റ് എഞ്ചിനായ വി8. സാധാരണമായി ഇന്റർപ്രെറ്റ് ചെയ്യപ്പെടുന്ന സ്ക്രിപ്റ്റിങ്ങ് ഭാഷയാണ് ജാവാസ്ക്രിപ്റ്റ് പക്ഷേ വി8ൽ ബൈറ്റ് കോഡോ, ഇന്റർപ്രെറ്ററോ ഇല്ല, ജാവാസ്ക്രിപ്റ്റ് സോർസ് കോഡിനെ നേരെ മെഷീൻ ഭാഷയിലേക്ക് കമ്പൈൽ ചെയ്യുകയാണ്.

സ്ക്രിപ്റ്റിംഗ് ഭാഷകളുടെ സ്പെക്ട്രം ചെറുത് മുതൽ വലുത് വരെയും ഉയർന്ന ഡൊമെയ്ൻ-സ്പെസിഫിക് ഭാഷ മുതൽ പൊതു-ഉദ്ദേശ്യ പ്രോഗ്രാമിംഗ് ഭാഷകൾ വരെയുമാണ്. ഒരു ഭാഷ ചെറുതും ഉയർന്ന ഡൊമെയ്‌ൻ-സ്പെസിഫിക്കായി ആരംഭിക്കുകയും പിന്നീട് ഒരു പോർട്ടബിൾ, പൊതു-ഉദ്ദേശ്യ ഭാഷയായി വികസിക്കുകയും ചെയ്യാം; നേരെമറിച്ച്, ഒരു പൊതു-ഉദ്ദേശ്യ ഭാഷ പിന്നീട് പ്രത്യേക ഡൊമെയ്ൻ-സ്പെസിഫിക് ഭാഷാഭേദങ്ങൾ വികസിപ്പിച്ചേക്കാം.
## ഉദാഹരണങ്ങൾ
*ബാഷ്, യുണിക്സ്(Unix), ഗ്നൂ(GNU), മറ്റ് യുണിക്സ് പോലുള്ള ഓപ്പറേറ്റിംഗ് സിസ്റ്റങ്ങളിലും അതിന്റെ പരിതസ്ഥിതികളിലും ഉപയോഗിക്കുന്നതിനുള്ള ഒരു ഇന്റർപ്രെട്ടഡ് സ്ക്രിപ്റ്റിംഗ് ഭാഷ.
*പവർഷെൽ, മൈക്രോസോഫ്റ്റ് വിൻഡോസിൽ ഉപയോഗിക്കാനുള്ള ഒരു സ്ക്രിപ്റ്റിംഗ് ഭാഷയാണ്, എന്നാൽ ഇപ്പോൾ മാക്ഒഎസ്, ലിനക്സ് എന്നിവയിലും ഇൻസ്റ്റാൾ ചെയ്യാവുന്നതാണ്.
*റെക്സ്(Rexx), നെറ്റ്റെക്സ്(NetRexx), ഒബജക്ട് റെക്സ്(Object Rexx) എന്നിവ ഐബിഎംന്റെ വിഎം/എസ്പി ആർ3(VM/SP R3)-ലെ റെക്സ് അടിസ്ഥാനമാക്കിയുള്ള സ്‌ക്രിപ്റ്റിംഗ് ഭാഷകളാണ്, അവ വിവിധ പ്ലാറ്റ്‌ഫോമുകളിൽ ഉപയോഗിക്കുന്നു. പുതിയ ആപ്ലിക്കേഷനുകൾ എഴുതുന്നതിനും നിലവിലുള്ള ആപ്ലിക്കേഷനുകളുടെ വിപുലീകരണ ഭാഷകളായും അവ ഉപയോഗിക്കുന്നു.

## അവലംബം
വർഗ്ഗം:സ്ക്രിപ്റ്റിങ്ങ് ഭാഷകൾ
മൈക്കിൾ കകോയാനിസ്

ഒരു ഗ്രീക്ക് സൈപ്രസ് ചലച്ചിത്ര സംവിധായകനായിരുന്നു **മൈക്കിൾ കകോയാനിസ്**(; ജൂൺ 11, 1922&nbsp;– ജൂലൈ 25, 2011). 1964-ൽ കസാൻദ് സാക്കിസിന്റെ നോവലായ സോർബ ദ ഗ്രീക്ക് അടിസ്ഥാനമാക്കി സംവിധാനം ചെയ്ത *സോർബ ദ ഗ്രീക്ക്* എന്ന ചലച്ചിത്രത്തിലൂടെയാണ് ഇദ്ദേഹം ശ്രദ്ധേയനാകുന്നത്. യൂറിപ്പിഡിസിന്റെ ദുരന്ത നാടകങ്ങളിൽ നിന്നും പ്രചോദനമുൾക്കൊണ്ടാണ് ഇദ്ദേഹത്തിന്റെ പല ചലച്ചിത്ര കൃതികളും സൃഷ്ടിക്കപ്പെട്ടിട്ടുള്ളത്. ഓസ്കാർ പുരസ്കാരത്തിനു അഞ്ചു തവണ നാമനിർദ്ദേശം ചെയ്യപ്പെട്ടിട്ടുള്ള കകോയാനിസ്, ഗ്രീക്ക് സൈപ്രസ് മേഖലകളിൽ നിന്ന് ഏറ്റവുമധികം തവണ നാമനിർദ്ദേശം ചെയ്യപ്പെട്ടിട്ടുള്ള ചലച്ചിത്രകാരനാണ്. മികച്ച സംവിധായകൻ, ഗ്രന്ഥത്തെ അടിസ്ഥാനമാക്കിയുള്ള മികച്ച തിരക്കഥ, മികച്ച ചലച്ചിത്രം എന്നീ നാമനിർദ്ദേശങ്ങൾ സോർബ ദ ഗ്രീക്ക് എന്ന ചലച്ചിത്രവും, *ഇലക്ട്ര*, *ഐഫിജെനിയ* എന്നീ ചിത്രങ്ങൾ മികച്ച വിദേശ ചിത്രത്തിനുമുള്ള നാമനിർദ്ദേശങ്ങളും നേടുകയുണ്ടായി.

## ജീവിതരേഖ
1922 ജൂൺ 11 ന് സൈപ്രസിലാണ് കകോയാനിസ് ജനിച്ചത്. പഠനത്തിനു ശേഷം ബി.ബി.സിയിൽ പ്രൊഡ്യൂസറായി ജോലി ചെയ്തു. 
## പുറമെ നിന്നുള്ള കണ്ണികൾ
*
*Obituary of Michael Cacoyannis, The Daily Telegraph, 25 July, 2011
## അവലംബം


വർഗ്ഗം:1922-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ജൂൺ 11-ന് ജനിച്ചവർ
വർഗ്ഗം:ജൂലൈ 25-ന് മരിച്ചവർ
അന്തർജാത-നിജാവർത്തനം

നിശ്ചിത തോതിലും ദൈർഘ്യത്തിലുമുള്ള ശീതോഷ്ണം, വെളിച്ചം, ഇരുട്ട് തുടങ്ങിയ ബാഹ്യഘടകങ്ങൾക്കു വിധേയമായും അനുയോജ്യമായുമുള്ള ജീവരാശികളുടെ ആവർത്തനപരമായ സവിശേഷ പ്രവർത്തനമാണ് **അന്തർജാത-നിജാവർത്തനം** (ഇംഗ്ലീഷ്:Circadian rhythm). ബാഹ്യപ്രകൃതിയിലെ ശീതോഷ്ണം, ദിനരാത്രങ്ങൾ, ചാന്ദ്രമാസദൈർഘ്യത്തിന്റെ ഏറ്റക്കുറച്ചിലുകൾ എന്നീ ഘടകങ്ങൾക്ക് അനുസരണമായി ജീവജാലങ്ങളുടെ പ്രവർത്തനസമ്പ്രദായങ്ങളിൽ സമയപ്പൊരുത്തം കാണപ്പെടുന്നുണ്ട്. പ്രതിദിനവും പ്രതിവർഷവും ഏതാനും വർഷത്തിലൊരിക്കലും ക്ലുപ്തമായി ചില പ്രവർത്തന വിശേഷങ്ങൾ ആവർത്തിക്കപ്പെടുന്നു. ദിവസത്തിലൊരിക്കൽ കൃത്യമായി സായാഹ്നത്തിലോ പ്രഭാതത്തിലോ മാത്രം പൂവ് വിരിയുന്ന ചെടികൾ, പകൽ വിടർന്നു നില്ക്കുന്ന താമര, രാത്രിയിൽ വികസിക്കുന്ന ആമ്പൽ, പന്ത്രണ്ടു വർഷത്തിലൊരിക്കൽ മാത്രം പൂക്കുന്ന മുളംകാടുകൾ എന്നിവ ഈ ആവർത്തനശീലമുള്ള സസ്യങ്ങളാണ്. പകൽ സജീവമാകുകയും രാത്രിയിൽ വിശ്രമിക്കുകയും ചെയ്യുന്ന അനേകം ജീവികളുണ്ട്; നേരെ മറിച്ചുള്ളവയും. സമുദ്രത്തിന്റെ ഉപരിതലങ്ങളിൽ കഴിയുന്ന കോടാനുകോടി ചെറുജീവികൾ രാത്രിയിൽ നിത്യവും മുകളിലേക്കും, പകൽ താഴ്ന്നഭാഗങ്ങളിലേക്കും പ്രയാണം ചെയ്യുന്നു. സോമലത എന്ന ചെടിയുടെ വളർച്ചയും തളർച്ചയും ചാന്ദ്രമാസത്തിലെ പൂർവോത്തരാർധങ്ങളോടൊത്തു പോകുന്നു. സ്ത്രീകളുടെ ആർത്തവക്രമം ചാന്ദ്രമാസത്തോട് ബന്ധപ്പെട്ട ആവർത്തനമാണ്. കടൽ ജീവികളായ പാലോലോ ഇരകൾ ഒക്ടോബർ, നവംബർ മാസങ്ങളിലെ വെളുത്തവാവിനോടടുത്ത രണ്ടു ദിവസങ്ങളിൽ പ്രത്യുത്പാദനപ്രക്രിയക്കുവേണ്ടി നിശ്ചിത സ്ഥാനങ്ങളിൽ തടിച്ചുകൂടുന്നത് ഫിജി തീരങ്ങളിലെ ചില ഭാഗങ്ങളിൽ ആവർത്തിച്ചുകാണുന്ന ദൃശ്യമാണ്. പക്ഷികളുടെ അണ്ഡാശയ വളർച്ചയും അണ്ഡോത്സർഗത്തിനുള്ള ഒരുക്കവും പകൽവെളിച്ചത്തിന്റെ ദൈർഘ്യവുമായി ബന്ധപ്പെട്ട കാര്യങ്ങളാണ്. ഈ സമയബോധക്രമത്തിൽ കുറെയൊക്കെ വ്യതിയാനങ്ങളുണ്ടാക്കാൻ കൃത്രിമമായ വെളിച്ചത്തിന്റെ ഏറ്റക്കുറച്ചിലുകൾക്ക് കഴിയും. പ്രാവ്, കോഴി മുതലായ പക്ഷികളിൽ തദ്വിഷയകമായി സുപ്രധാന പഠനങ്ങൾ നടന്നിട്ടുണ്ട്. ആണ്ടുതോറും സമയക്ലുപ്തതയോടെ സഞ്ചരിക്കുന്ന പക്ഷികളുടെ ദേശാന്തരഗമനങ്ങൾക്ക് (migration) ബാഹ്യഘടകങ്ങളായ ശീതോഷ്ണസ്ഥിതി, പകൽ വെളിച്ചത്തിന്റെ ദൈർഘ്യം, അന്തരീക്ഷത്തിലെ വായുസമ്മർദം എന്നിങ്ങനെ പലതും ബാധകങ്ങളാണ്.

എന്താണ് ഈ സമയബോധത്തോടെയുള്ള പ്രവർത്തനങ്ങൾക്ക് കാരണമെന്നത് പൂർണമായി അറിയപ്പെട്ടിട്ടില്ല. ഭൂമിയുടെ ആവർത്തനസ്വഭാവമുള്ള ഭൌതികഘടകങ്ങൾ പലതും ജീവിയുടെ ബാഹ്യപ്രവർത്തനങ്ങളിൽ ഈ സമയ ക്ലിപ്തത ഉണ്ടാക്കുന്നു. പ്രസ്തുത പ്രവർത്തനങ്ങൾ ആന്തരികപ്രവർത്തനമണ്ഡലത്തിൽ സ്വാധീനം ചെലുത്തുന്നതാകാം അന്തർജാത-നിജാവർത്തനത്തിനു കാരണം. പരിസര ഘടകങ്ങളുടെ പ്രേരണയ്ക്കു വിധേയമാകാതെ പാരമ്പര്യമായി ജീവിക്കു ലഭിക്കുന്ന ഒരാന്തരിക സമയബോധമാണ് ഈ പ്രതിഭാസത്തിനുള്ള മറ്റൊരു കാരണം. *ആന്തരികഘടികാരം* എന്ന് ഇതിനെ കരുതുന്നതിൽ തെറ്റില്ല.

## പുറംകണ്ണികൾ
*http://www.webmd.com/sleep-disorders/guide/circadian-rhythm-disorders-cause
*http://www.sciencedaily.com/articles/c/circadian_rhythm.htm 
*http://www.nigms.nih.gov/Education/Factsheet_CircadianRhythms.htm 
*http://www.britannica.com/EBchecked/topic/118220/circadian-rhythm

വർഗ്ഗം:ഉറക്കം
ഹൈഫ

വടക്കൻ ഇസ്രായേലിലെ ഏറ്റവും വലിയ നഗരവും ഇസ്രായേലിലെ ഏറ്റവും വലിയ മൂന്നാമത്തെ നഗരവുമാണ് **ഹൈഫ**(, , **';  **'). ഇവിടത്തെ ജനസംഖ്യ 265,000 -ൽ കൂടുതൽ ആണ്. നഗരപ്രാന്തങ്ങളിലുള്ള ക്രയോട്ട്,ടിററ്റ് കാർമെൽ, ഡാലിയട്ട് അൽ-കാർമൽ, നെഷർ എന്നിവിടങ്ങളിലായി 300,000 ജനങ്ങളും താമസിക്കുന്നുണ്ട്. ഈ പ്രദേശങ്ങൾ ചേർത്ത് ഏകദേശം 600,000 ജനങ്ങൾ താമസിക്കുന്ന ഇവിടം ഹൈഫ മെട്രോപൊളിറ്റൻ ഏരിയയുടെ പ്രധാനഭാഗം സൃഷ്ടിക്കുന്നു. ഇവിടെ താമസിക്കുന്നവരിൽ 90% ജനങ്ങളും ജൂതന്മാരാണ്. ഇതിൽ കാൽഭാഗം ജനങ്ങളും മുൻ സോവിയറ്റ് യൂനിയനിൽ നിന്ന് കുടിയേറിപ്പാർത്തവരായതു കൊണ്ടു തന്നെ ഇവരിൽ ജൂതന്മാരും, സ്ലാവ് ജനവിഭാഗവും ഇവരിൽ ഉൾപ്പെടുന്നു. ബാക്കിയുള്ള 10% അറബ് വംശജരാണ്. ഇവരിൽ ബഹുഭൂഗിഭാഗവും ക്രിസ്ത്യൻ മതത്തിൽ വിശ്വസിക്കുന്നു. യുനെസ്കോയുടെ ലോക പൈതൃക പട്ടികയിൽ ഉൾപ്പെട്ട ബഹായ് വേൾഡ് സെന്റർ ഇവിടെയാണ് സ്ഥിതി ചെയ്യുന്നത്. 

പ്രകൃതി ദൃശ്യങ്ങളാലും നിറങ്ങളാലും സുഗന്ധദ്രവ്യങ്ങളാലും രുചികളാലും കാഴ്ചകളാലും സ്ഥലങ്ങളാലും നിബിഡമായ ഈ നഗരം മെഡിറ്ററേനിയൻ സമുദ്രതീരത്തെ ഈ അത്ഭുത നഗരി എന്നും വിശേഷിപ്പിക്കുന്നു. 

## അവലംബം

## പുറമെ നിന്നുള്ള കണ്ണികൾ

*  City of Haifa 
*  Haifa Travel Guide 
* Bahá'í World Centre, Haifa
*  Places To Visit in Haifa 
* More photos of the Bahá'í Gardens
* Photos – The Baha'i Gardens in Haifa: the Shrine of the Bab Terraces & Gardens 
* Our Lady of Mount Carmel Monastery, Haifa, Israel 
* The Carmelit subway  and map of Haifa
* Haifa city – the complete guide to haifa 
* Low cost tourist accommodation in Haifa

വർഗ്ഗം:ഇസ്രായേലിലെ നഗരങ്ങൾ
എഫ്.ആർ. ഫരീദി

**ഡോ. എഫ്.ആർ. ഫരീദി**. പൂർണ്ണനാമം **ഡോ. ഫസലുറഹ്മാൻ ഫരീദി**.  പ്രശസ്ത സാമ്പത്തികശാസ്ത്ര വിചക്ഷണൻ. ഇസ്ലാമിക പണ്ഡിതനും ഗ്രന്ഥകർത്താവും ജമാഅത്തെ ഇസ്ലാമി അഖിലേന്ത്യാ കൂടിയാലോചനാ സമിതിയംഗവുമായിരുന്നു.
## ജീവിതരേഖ
1932ൽ ഉത്തർപ്രദേശിലെ ജോൻപൂർ മച്ച്ലി ഷഹറിൽ ജനനം. ജോൻപൂരിൽ പ്രാഥമിക വിദ്യാഭ്യാസം. റാംപൂരിലെ ഇസ്ലാമിക കലാലയത്തിൽ നിന്ന് അറബി ഭാഷയും ഇസ്ലാമിക വിഷയങ്ങളും പഠിച്ചു. അലീഗഡ് മുസ്ലിം യൂനിവേഴ്‌സിറ്റിയിൽ നിന്ന് സാമ്പത്തിക ശാസ്ത്രത്തിൽ ബിരുദാനന്തര ബിരുദവും ഡോക്ടറേറ്റും നേടി.ഇന്ത്യയിലും വിദേശത്തുമായി അധ്യാപക സേവനമനുഷ്ടിച്ചു. 2011 ജൂലൈ 25 ന് അന്തരിച്ചു.

## ഉത്തരവാദിത്തങ്ങൾ
അലീഗഡ് മുസ്ലിം യൂനിവേഴ്‌സിറ്റിയിൽ സാമ്പത്തികശാസ്ത്ര പ്രൊഫസറായി ദീർഘകാലം ജോലിചെയ്തു. ഇന്ത്യൻ അസോസിയേഷൻ ഫോർ ഇസ്ലാമിക് ഇക്കണോമിക്‌സ് ചെയർമാൻ, ഇന്ത്യൻ സെന്റർ ഫോർ ഇസ്ലാമിക് ഫിനാൻസ് ചെയർമാൻ,  റേഡിയൻസ് ഇംഗ്‌ളീഷ് വാരികയുടെ എഡിറ്റർ, സിന്ദഗി നൌ എന്ന ഉറുദുമാസികയുടെ എഡിറ്റർ എന്നീ നിലകളിലും ശ്രദ്ധേയനായിരുന്നു. 1949 മുതൽ ജമാഅത്തെ ഇസ്ലാമിയുമായി  ജമാഅത്തെ ഇസ്ലാമി കേന്ദ്ര കൂടിയാലോചന സമിതിയിലും ഉത്തർപ്രദേശ് സംസ്ഥാനസമിതിയിലും അംഗമായിരുന്നു. കൂടാതെ സംഘടനയുടെ ഗവേഷണ പഠന ഗ്രൂപ്പിന്റെ ഡയറക്ടറായും പ്രവർത്തിച്ചിട്ടുണ്ട്. ഇംഗ്ലീഷ് ഉറുദു ഭാഷകളിൽ നിരവിധി ഗ്രന്ഥങ്ങൾ രചിക്കുകയും അനവധി ഗവേഷണ പ്രബന്ധങ്ങൾക്ക് മേൽനോട്ടം വഹിക്കുകയും ചെയ്തു. കൂടാതെ വിവിധ ട്രസ്റ്റുകളുടെയും ഉത്തരവാദിത്തങ്ങൾ വഹിച്ചിരുന്നു.

## ശ്രദ്ധേയ രചനകൾ
സാമ്പത്തികം, ആഗോളവൽകരണം, സാമൂഹിക പുനരുദ്ധാനം, മതത്തിനെതിരെയുള്ള പ്രചാരണങ്ങൾ തുടങ്ങിയ അനേകം വിഷയങ്ങളിൽ ലേഖനങ്ങളും ലഘു പുസ്തകങ്ങളുമുണ്ട്. ഇസ്ലാമിക സാമ്പത്തിക ശാസ്ത്രത്തെ കുറിച്ച് എട്ട് കനപ്പെട്ട ഗ്രന്ഥങ്ങൾ രചിച്ചിട്ടുണ്ട്. സാമ്പത്തിക വിഷയങ്ങളിൽ കൃത്യമായ ഉൾക്കാഴ്ചയുള്ള പൂസ്തകങ്ങൾ മലയാളമുൾപ്പെടെയുള്ള ഭാഷകളിലേക്ക വിവർത്തനം ചെയ്തിട്ടുണ്ട്.
#.     Nature and Significance of Economic Activity in Islam.
#.     Towards a Theory of Fiscal Policy in Islam.
#.     Economic Developments and Islamic Moral Values.
#.     Essays in Islamic Economic Analysis.
#.     Islamic Economics and Economy of Indian Muslims.
#.     Living as a Muslim in a Plural Society.
#.     Economic Development and Fiscal Policy in Egypt.
#.     Indian Economic Development and Planning(1951-1965).
## അവലംബം

വർഗ്ഗം:1932-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ഫെബ്രുവരി 2-ന് ജനിച്ചവർ
വർഗ്ഗം:ജൂലൈ 25-ന് മരിച്ചവർ

വർഗ്ഗം:ജമാഅത്തെ ഇസ്ലാമി നേതാക്കൾ
ലുദ്ദ്

ഇസ്രയേലിലെ ഷാരോൺ പ്ലെയിനിൽസ്ഥിതിചെയ്യുന്ന ഒരു ചരിത്ര പ്രസിദ്ധ നഗരമാണ് **ലോഡ്**(**Lod**). **ലുദ്ദ്** (; , **; Greco-Latin *Lydda*). തെൽ അവീവിന്റെ 15 കിലോമീറ്റർ തെക്ക് കിഴക്കായി സ്ഥിതിചെയ്യുന്നു. 2010 ന് ഒടുവിൽ ഇവിടുത്തെ ജനസംഖ്യ 70,000മാണ്. 75 ശതമാനം ജൂതരും 25 ശതമാനം അറബികളുമാണിവിടെ.ഇസ്രായേലിലെ പ്രധാന അന്താരാഷ്ട്ര വിമാനത്താവളമായ ബെൻ ഗുരിയോൻ (Ben Gurion) ഇന്റർനാഷണൽ എയർപോർട്ട് സ്ഥിതി ചെയ്യുന്നതും ലുദ്ദ്  നഗരത്തിലാണ്. മുമ്പ് ഈ എയർപ്പോർട്ട് അറിയപ്പെട്ടിരുന്ന ലുദ്ദ് എയർപ്പോർട്ട് എന്നായിരുന്നു.
## ഇരട്ടനഗരം
ലൂദ്ദിന്റെ ഇരട്ടനഗരമാണ്
*  Piatra Neamţ, Romania

## അവലംബം

വർഗ്ഗം:ഇസ്രായേലിലെ നഗരങ്ങൾ